Μαθησιακές δυσκολίες: 6 ερωτήσεις και 6 απαντήσεις από την ειδικό - Shape.gr\nΜαθησιακές δυσκολίες: 6 ερωτήσεις και 6 απαντήσεις από την ειδικό\nΠοιες είναι οι βασικές μαθησιακές δυσκολίες, πώς θα τις καταλάβεις, τι και πότε πρέπει να γίνει.\nΑπό τη Στέλλα Σαντζακλή, MS CCC-SLP, λογοπαθολόγο (www.logotherapeia-santzakli.gr)\nΛίγο πριν το παιδί ξεκινήσει το νηπιαγωγείο ή το δημοτικό σχολείο, καλό είναι να αξιολογήσει ο ειδικός τυχόν μαθησιακές δυσκολίες και να ακολουθήσει η ειδική παρέμβαση. Αυτές είναι οι πιο συχνές απορίες των γονιών και εδώ θα βρεις τις απαντήσεις της ειδικού.\n«Τι εννοούμε όταν λέμε μαθησιακές δυσκολίες;»\nΜε τον όρο ειδικές μαθησιακές δυσκολίες εννοούμε τις δυσκολίες που παρουσιάζει το 5% περίπου των μαθητών, οι οποίοι, παρά το γεγονός ότι έχουν φυσιολογική νοημοσύνη, δυσκολεύονται να ανταποκριθούν σε βασικές απαιτήσεις της εκπαιδευτικής διαδικασίας του σχολείου. Συγκεκριμένα, ένα παιδί με ειδική μαθησιακή δυσκολία μπορεί να δυσκολεύεται να μάθει να γράφει και να διαβάζει και παρουσιάζει αδυναμία στη μνήμη και την οργάνωση. Σε μεγαλύτερες τάξεις και εφόσον δεν έχει αντιμετωπιστεί η δυσκολία μέσα από εξειδικευμένη παρέμβαση, το παιδί δυσκολεύεται να γράψει ή να κατανοήσει ένα κείμενο και να απομνημονεύσει τα νοήματά του. Στα μαθηματικά, επίσης, μπορεί να εμφανίζονται δυσκολίες.\n«Οι μαθησιακές δυσκολίες έχουν σχέση με την ανάπτυξη του παιδιού και την ευφυΐα του;»\nΟι ειδικές μαθησιακές δυσκολίες παρουσιάζονται λόγω βιολογικής προδιάθεσης. Τα παιδιά με εδική μαθησιακή δυσκολία έχουν φυσιολογική νοημοσύνη. Μπορεί τα παιδιά αυτά στην προσχολική ηλικία να παρουσιάζουν αργή εξέλιξη στο λόγο τους και φωνολογικές δυσκολίες (μπερδεύουν τους ήχους), να έχουν δυσκολίες στην οργάνωση, στον προσανατολισμό, στη διάκριση ανάμεσα στο αριστερό και το δεξί και στη λεπτή κινητικότητα. Όλα αυτά όμως δεν έχουν σχέση με την ευφυΐα τους.\n«Ποιες είναι οι μαθησιακές δυσκολίες και ποια τα “συμπτώματά” τους;»\nΣτις ειδικές μαθησιακές δυσκολίες εντάσσονται τρεις τύποι: η δυσλεξία, η δυσορθογραφία και η δυσαριθμησία. Η δυσλεξία είναι η μαθησιακή δυσκολία που εμφανίζεται πιο συχνά. Το παιδί με δυσλεξία τυπικά παρουσιάζει και δυσορθογραφία που, όταν εμφανίζεται ανεξάρτητα, αφορά μόνο δυσκολία στην ορθογραφία. Η δυσαριθμησία ως μεμονωμένη οντότητα είναι αρκετά σπάνια και αφορά δυσκολία στην κατανόηση των αριθμητικών εννοιών και πράξεων. Όσον αφορά τη δυσλεξία, θα πρέπει να σημειώσουμε ότι δεν παρουσιάζεται σε όλα τα παιδιά ούτε με την ίδια εικόνα ούτε με την ίδια ένταση. Εκτός όμως από την πρακτική επίπτωση που έχει η δυσλεξία μέσα στην τάξη, τα παιδιά αυτά, αν δε βοηθηθούν, δυσκολεύονται να μελετήσουν και να ολοκληρώσουν τις εργασίες τους. Αντιλαμβάνονται, επίσης, ότι δεν μπορούν να αποδώσουν ανάλογα με το νοητικό τους δυναμικό και ως αποτέλεσμα έχουν χαμηλή αυτοεκτίμηση.\n«Πότε πρέπει ένας γονιός να απευθυνθεί σε ειδικό λογοθεραπευτή;»\nΕάν ο γονιός παρατηρήσει δυσκολίες στην ομιλία του παιδιού κατά την προσχολική ηλικία, είναι σημαντικό να ζητήσει εκτίμηση από λογοθεραπευτή. Ουσιαστικά, όσο πιο έγκαιρα αντιμετωπιστούν τυχόν δυσκολίες τόσο λιγότερα προβλήματα θα έχει το παιδί στο σχολείο. Έργο του λογοθεραπευτή είναι να παρακολουθεί την εξέλιξη του λόγου, αλλά και να εξετάζει το πόσο έτοιμο είναι ένα παιδί για να ξεκινήσει το σχολείο. Προετοιμάζει, επίσης, το παιδί με ειδικές ασκήσεις και παρεμβάσεις ώστε να μπορεί να χειριστεί καλύτερα τα φωνήματα της γλώσσας (τις φωνούλες, όπως τα λένε στην τάξη) σε προφορικό επίπεδο, που είναι απαραίτητο στοιχείο για τη μετάβαση στο γραπτό λόγο.\n«Ποια ηλικία είναι η πιο κατάλληλη για παρέμβαση;»\nΣτην Α’ Δημοτικού είναι σημαντικό οι γονείς και οι δάσκαλοι να είναι σε εγρήγορση, ώστε να γίνουν άμεσα παρεμβάσεις αν διαπιστωθεί ότι ένα παιδί δυσκολεύεται να μάθει τα γράμματα, να συνθέτει λέξεις και να διαβάζει. Όσο πιο έγκαιρα βοηθήσουμε ένα παιδί τόσο πιο γρήγορα αντιμετωπίζουμε την όποια δυσκολία και μειώνουμε τις αρνητικές συνέπειες στο γνωστικό αλλά και στο συναισθηματικό τομέα. Αξιόπιστη διάγνωση για την ύπαρξη ειδικής μαθησιακής δυσκολίας μπορεί να γίνει μετά την ηλικία των 8 ετών, καθώς έχουν παγιωθεί συγκεκριμένα αναπτυξιακά χαρακτηριστικά.\n«Συνήθως πόσος χρόνος χρειάζεται για να αντιμετωπιστεί το πρόβλημα;»\nΗ δυσλεξία οφείλεται στο διαφορετικό τρόπο με τον οποίο ο εγκέφαλος αποκωδικοποιεί συγκεκριμένες πληροφορίες και θεωρούμε ότι δε «θεραπεύεται». Μέσα από το πρόγραμμα αποκατάστασης θα μειώσουμε τις δυσκολίες και θα βελτιώσουμε όσο γίνεται τις σχολικές δεξιότητες, βοηθώντας το παιδί να παρακολουθεί με ενδιαφέρον το σχολείο. Κατά μέσο όρο, ένα παιδί που ξεκινά έγκαιρα τη λογοθεραπεία χρειάζεται 2 χρόνια εξειδικευμένου προγράμματος προκειμένου να αντιμετωπιστούν οι δυσκολίες. Στη συνέχεια ο λογοθεραπευτής μπορεί να το παρακολουθεί κατά διαστήματα, αν μπορεί, συνεχίζοντας τη θεραπεία, να έχει μεγαλύτερο όφελος. Ακόμα και στην περίπτωση που τελικά χρειάζεται ένα παιδί να δίνει προφορικά εξετάσεις στη δευτεροβάθμια εκπαίδευση είναι σημαντικό για το ίδιο να αναπτύξει τις δεξιότητες στο γραπτό λόγο. Παλιότερα τα παιδιά με δυσλεξία αντιμετώπιζαν σοβαρές προκλήσεις και περιορισμούς στην εκπαίδευση, τη μάθηση, την επαγγελματική εξέλιξη, τη συναισθηματική πλήρωση και την επαγγελματική εξέλιξη. Στην εποχή μας το παιδί με δυσλεξία μπορεί να αντιμετωπίσει με τη βοήθεια του ειδικού και τη στήριξη της οικογένειάς του τις προκλήσεις αυτές με επιτυχία.\nδυσαριθμησίαδυσλεξίαδυσορθογραφίαλογοθεραπείαμαθησιακές δυσκολίεςΣτέλλα Σαντζακλή


Free Apps of the Day: TranslateSafari2, Ruler Box και Depello (18/02) - ired.gr\nFree Apps of the Day: TranslateSafari2, Ruler Box και Depello (18/02)\nΚατεβάστε σε προσφορά, δωρεάν, τρεις εφαρμογές για iOS, συνολικής αξίας 9€. Δώστε διαφορετικό χρώμα στις φωτογραφίες σας, με το Depello.\nby BorG Technology\nΚαλημέρα! Σας είχαμε προτείνει στο πρόσφατο παρελθόν το συγκεκριμένο extension, το οποίο προσθέτει έναν μεταφραστή στην mobile έκδοση του Safari. Αυτή τη φορά, επισυνάπτεται και ένα screenshot που δείχνει τη “θέση” του πρόσθετου όταν επιλέξουμε το εικονίδιο διαμοιρασμού μέσα στον Safari. Κάποιοι αναγνώστες μας είχαν δυσκολευτεί στην εύρεσή του την προηγούμενη φορά. Το extension θεωρώ πως πρέπει να είναι εγκατεστημένο σε κάθε iPhone.\nΣίγουρα κατά καιρούς έχουμε όλοι προμηθευθεί από ένα αντίστοιχο app. Το συγκεκριμένο όμως έχει δύο πλεονεκτήματα. Το “καθαρό” look and feel και η σωστή χρήση του στα νεότερα iPhones (6, 6s, 6 Plus & 6s Plus) τα οποία και διαθέτουν μεγαλύτερες οθόνες. Με μία βελτιστοποιημένη εφαρμογή σαν αυτή μπορούμε να “μετρήσουμε” μεγαλύτερες επιφάνειες (έστω και κατά λίγα εκατοστά).\nΣίγουρα έχετε δει κάποιες φωτογραφίες που “κυκλοφορούν” στα social media και σε αυτές πρωταγωνιστούν ελάχιστα χρώματα, συνήθως ένα ή δύο. Με αυτό το app θα μπορέσετε να δημιουργήσετε αντίστοιχες, πραγματικά, πάρα πολύ εύκολα. Απλά, ανοίγετε μια φωτογραφία και κάνετε κλικ πάνω σε σημείο που υπάρχει το χρώμα που σας ενδιαφέρει. Δοκιμάστε τη, μου έκανε φοβερά θετική εντύπωση το σε πόσο λίγο χρόνο δημιουργεί καλαίσθητα αποτελέσματα.\nFree Apps of the Day: TranslateSafari2, Ruler Box και Depello (18/02) Download links


Γιατί τα μάτια σας δείχνουν κουρασμένα; | Jenny.gr\nΓιατί τα μάτια σας δείχνουν κουρασμένα;\nΥπάρχουν αρκετοί λόγοι που το μάτι σας δείχνει κουρασμένο. Ο πρώτος λόγος και ίσως ο πιο βασικός είναι η κούραση, η οποία αποτυπώνεται πάντα στα μάτια μας. Και αν δεν έχουμε συμπληρώσει αρκετές ώρες ύπνου, τότε κάνει έντονη την παρουσία του και ο μαύρος κύκλος.\nΕκτός όμως από αυτό το λόγο υπάρχουν και μερικοί ακόμα:\nΛανθασμένη επιλογή concealer. Όσοι έχετε μαύρους κύκλους θα πρέπει να χρησιμοποιείτε προϊόν, το οποίο έχει μέσα του πορτοκαλί απόχρωση. Ένα ανοιχτόχρωμο προϊόν μπεζ ή γκρι, δε θα καλύψει τον κύκλο, αντίθετα θα τον κάνει πιο έντονο.\nΈχετε μουτζουρωθεί στην περιοχή κάτω από τα μάτια. Μπορεί να έχει τρέξει η μάσκαρα, να έχει πέσει σκόνη από τη σκιά. Αν δεν έχετε καθαριστεί σωστά, τότε σίγουρα το μάτι σας δείχνει κουρασμένο.\nΥπερβολική μάσκαρα στις κάτω βλεφαρίδες. Ναι είναι trend η μάσκαρα στις κάτω βλεφαρίδες, ωστόσο αν είναι πυκνές και μεγάλες, ίσως να μαυρίζει αρκετά η περιοχή και να σας δείχνει ουσιαστικά κουρασμένες.\nΔεν ενυδατώνετε την περιοχή. Η κρέμα ματιών είναι εξίσου απαραίτητη όπως του προσώπου. Ακολουθώντας τη φορά των φρυδιών σας, θα πρέπει να εφαρμόζετε κρέμα στην περιοχή κάθε βράδυ, πριν κοιμηθείτε.


Αλλάζει στάση η Βρετανία για την συμφωνία διάσωσης; | Κόσμος - Ειδήσεις NewsIt.gr\nΑλλάζει στάση η Βρετανία για την συμφωνία διάσωσης;\nΤελευταία ενημέρωση: 16.12.2011 | 16:22\nΠρώτη δημοσίευση: 16.12.2011 | 16:22 «Μας έχετε ανάγκη για να προσδιορίσετε τη συμφωνία διάσωσης» λέει τώρα ο Κάμερον. Τι σημαίνει αυτό για τα σχέδια της Γερμανίας και της Γαλλίας.\nΗ Βρετανία θα συμμετάσχει πλήρως στις συνομιλίες για την δημοσιονομική συμφωνία με στόχο την διάσωση του ευρώ, ανακοίνωσε την Παρασκευή το γραφείο του βρετανού Πρωθυπουργού. «Έχετε ανάγκη τις 27 χώρες (της ΕΕ) για να προσδιορίσετε πώς θα εφαρμοσθεί» η συμφωνία που συνάφθηκε στην τελευταία Σύνοδο Κορυφής, δήλωσε εκπρόσωπος του Ντέιβιντ Κάμερον.\nΣύμφωνα με πληροφορίες που επικαλείται το BBC, η βρετανική κυβέρνηση αποδέχθηκε πρόσκληση από την Κομισιόν να συμμετέχει στις συζητήσεις μαζί με τα 17 κράτη της Ευρωζώνης και τα 9 μέλη της ΕΕ που δείχνουν να συμφωνούν με τις αλλαγές στη Συνθήκη που προτείνει ο γαλλογερμανικός άξονας.\nΤο βρετανικό πρωθυπουργικό γραφείο διαρρέει ότι το Λονδίνο θα συμμετέχει σε «τεχνικές συζητήσεις» ως «ισότιμο μέλος», αλλά δεν θα έχει ψήφο.\nΠάντως, σύμφωνα με πληροφορίες της Deutsche Welle, που επικαλείται πηγές από τις Βρυξέλλες, η διακρατική συμφωνία για τη σχεδιαζόμενη δημοσιονομική ένωση στην ΕΕ θα είναι λιγότερο δεσμευτική από ό,τι επιθυμούσε αρχικά η Γερμανία.\nΟι ίδιες πληροφορίες αναφέρουν ότι δεν πρόκειται να υπάρξουν προτάσεις που να παραβιάζουν το κοινοτικό δίκαιο ή να παρερμηνεύουν το περιεχόμενό του. Το επιχείρημα που προβάλλεται αφορά στη Βρετανία και το ενδεχόμενο να προσφύγει στα ευρωπαϊκά δικαστήρια σε περίπτωση που το περιεχόμενο της διακρατικής συμφωνίας προσκρούει στο κοινοτικό δίκαιο.\nΈτσι, σε ορισμένα σημεία της η νέα διακρατική συμφωνία δεν θα είναι κάτι περισσότερο από μια αυτοδέσμευση των κρατών-μελών που θα την υπογράψουν.\nΈνα από τα βασικά σημεία είναι η έναρξη διαδικασίας επιβολής κυρώσεων σε χώρες με υπερβολικά ελλείμματα. Εδώ η πρόβλεψη θα ισοδυναμεί με εκδήλωση καλών προθέσεων, γιατί οι ευρωπαϊκές συνθήκες προβλέπουν ότι μια τέτοια διαδικασία μόνο με πλειοψηφία μπορεί να ξεκινήσει. Οι χώρες της ευρωζώνης όμως επιδιώκουν το αντίθετο. Να ξεκινά η διαδικασία για επιβολή κυρώσεων, όταν δεν υπάρχει η αντίθετη άποψη της πλειοψηφίας. Κατοχύρωση στη διακρατική συμφωνία κάτι τέτοιου αντιβαίνει στο κοινοτικό δίκαιο.\nΛόγω όλων αυτών, το αποτέλεσμα της πρόσφατης συνόδου κορυφής των Βρυξελλών, που χαιρετίστηκε κυρίως από το γερμανογαλλικό άξονα ως μια νέα «κουλτούρα στη δημοσιονομική πειθαρχία», σχετικοποιείται.


Η νέα σύνθεση της οργανωτικής δομής της ΝΔ - Πειραϊκό Κύμα\nHome » Επικαιρότητα » Η νέα σύνθεση της οργανωτικής δομής της ΝΔ\nΗ ΝΔ ανακοίνωσε τη νέα σύνθεση του κεντρικού οργανωτικού της σχήματος. Πρόκειται για τους 15 γραμματείς της και τους 140 αναπληρωτές τους, το 73% των οποίων δεν έχει αναλάβει ποτέ στο παρελθόν ανάλογη θέση. Επιπλέον, δε, το 20% εξαυτών δεν είχε ποτέ στο παρελθόν ενεργό ανάμειξη στα κομματικά δρώμενα της Νέας Δημοκρατίας. Η Πειραιώς επισημαίνει ότι τα βιογραφικά τους ανταποκρίνονται πλήρως στο αίτημα της κοινωνίας να μπουν στην πολιτική πρόσωπα που έχουν διανύσει μια αυτόνομη επαγγελματική διαδρομή, με συμμετοχή στην κοινωνία των πολιτών.\nΕπιπλέον για πρώτη φορά υπάρχει αντιπροσωπευτική εκπροσώπηση όλων των περιφερειών της χώρας και το 45% των αναπληρωτών γραμματέων κατοικούν στην περιφέρεια. Παράλληλα διευρύνεται το αντικείμενο και η δράση αρκετών εκ των γραμματειών της, ούτως ώστε να προσαρμοστούν απολύτως και στο κυβερνητικό πρόγραμμα της ΝΔ. Το κόμμα της αξιωματικής αντιπολίτευσης σημειώνει ότι τρεις γραμματείες είναι αφιερωμένες πλέον αποκλειστικά στο στρατηγικό στόχο της Νέας Δημοκρατίας να στηρίξει τη μέση ελληνική οικογένεια που έχει πληγεί περισσότερο από την κρίση. Πρόκειται για τις γραμματείες «Οικογενειακής Πολιτικής και Ισότητας των Φύλων». «Κοινωνικής Αλληλεγγύης, Ατόμων με Αναπηρία και Ανθρωπίνων Δικαιωμάτων» και «Ποιότητας Ζωής».\nbreak slider ΝΕΑ ΔΗΜΟΚΡΑΤΙΑ Οργανωτική δομή 2019-01-31\nPrevious: Τελευταία ημέρα πληρωμής τελών κυκλοφορίας 2019 και 5ης δόσης ΕΝΦΙΑ 2018\nNext: Διάνοιξη και βελτίωση δρόμου Ποταμού Αντικυθήρων με χρηματοδότηση της ΠΕ Αττικής


Αυτές τις μέρες, φεγγίτες αντιπροσωπεύουν ένα πολύ δημοφιλές αξεσουάρ για ένα σπίτι. Είναι ανθεκτικό σε όλα τα κλίματα και προσφέρουν μια πολύ ωραία εναλλακτική λύση σε τεχνητό φως. Όντας το σημαντικότερο πρόβλημα των φεγγίτες, διαρροής μειώνεται με τη σύγχρονη εγκατάσταση.\nΥπάρχουν πολλά μοντέλα για να επιλέξετε στις μέρες μας, όπως και οι φεγγίτες που μειώνουν τη δύναμη του ήλιου ή μοντέλα που εντείνει.\nΚαμφθεί τοποθετημένο φεγγίτη και το πλαίσιο στη θέση του φεγγίτη είναι δύο πολύ σημαντικά μοντέλα που χρησιμοποιούνται από τους ιδιοκτήτες σπιτιού. Το πρώτο μοντέλο χρειάζεται ένα ξύλινο πλαίσιο που θα εγκατασταθεί. Είναι ανθεκτικό σε διαρροές νερού. Το δεύτερο μοντέλο έχει ένα άνοιγμα που χτίστηκε στο ίδιο επίπεδο με τη γραμμή οροφής και χρειάζονται ένα πλαίσιο πολύ. Για να αποτρέψετε το νερό να διαρρεύσει μέσα στο κτίριο, οι πλαισίωση υλικά ενσωματωθούν με τα βότσαλα.\nυλικά φεγγίτη είναι ελαφρύ και δεν πρόκειται να προσθέσετε ένα μεγάλο φορτίο στην οροφή. Ακρυλικό πλαστικό και πολυκαρβονικά πλαστικά είναι πολύ χρησιμοποιούνται. Το δεύτερο υλικό είναι 200 φορές ισχυρότερη από το γυαλί. Είναι ανθεκτικό επιλογές. Μια άλλη καλή συμβουλή για ένα φεγγίτη είναι να σχήμα θόλου, λόγω των καιρικών αλλαγών και διαρροές νερού.\nΗ εγκατάσταση ενός φεγγίτη χρειάζεται τρία σημαντικά βήματα για να ολοκληρωθεί. Πρώτον, πρέπει να δημιουργηθεί μία οπή στην οροφή του σπιτιού. Αυτή η τρύπα πρέπει να πλαισιώνεται. Στη συνέχεια, θα πρέπει να δημιουργηθεί ένα άνοιγμα στην οροφή του δωματίου. Πρέπει να crated ένα πλαίσιο για τις δύο οπές. Στη συνέχεια, θα πρέπει να δημιουργηθεί μια δοκό μεταξύ της οροφής και της οροφής.\nΑν πραγματικά θέλετε να εγκαταστήσετε ένα φεγγίτη, θα χρειαστεί να ψάξουν για ένα μοντέλο το οποίο είναι πρέπον καλά με τον καιρό το κλίμα της περιοχής σας. Έτσι, για τις βόρειες περιοχές, συνιστάται να χρησιμοποιήσετε ένα χαμηλότερο u-παράγοντας φεγγίτη. Επίσης, θα χρειαστεί να ψάξουν για την ηλιακή θερμότητα κέρδος Συντελεστής και ορατή διαπερατότητα. Αυτά τα πράγματα θα σας βοηθήσει να επιλέξετε το καλύτερο μοντέλο για το σπίτι σας, εάν θέλετε φεγγίτη σας να είναι χρήσιμη.\nhurricane- ανθεκτικό γυαλί, αισθητήρες βροχής, εγκατάσταση φεγγίτη, ηλιακή σωλήνα, ηλιακό φεγγίτες, κάποιοι φεγγίτες, να αναχαιτιστεί φεγγίτες, σωλήνας ήλιο, τα οφέλη φεγγίτη, τα πλεονεκτήματα φεγγίτη, το σπίτι φεγγίτες, τον έλεγχο της θερμοκρασίας, φεγγίτες, φεγγίτη lighning, φθηνά φεγγίτες


«Πρώτη» σήμερα με Βασιλακάκη στον Ιάλυσο | Η ΡΟΔΙΑΚΗ\n«Πρώτη» σήμερα με Βασιλακάκη στον Ιάλυσο\nΉρθε χθες βράδυ στο νησί μας και θα ξεκινήσει να προετοιμάζει τους παίκτες του για το ντέρμπι με τον Εθνικό\nΗμερομηνία 01/11/17 13:25\nΧθες βράδυ ήρθε στο νησί μας ο Κώστας Βασιλακάκης και σήμερα το πρωί θα ξεκινήσει να δουλεύει στον πάγκο του Ιάλυσου, στον οποίο διαδέχεται τον Αλέξανδρο Αλεξιάδη. Ο νέος τεχνικός των «ερυθροκίτρινων», έρχεται έχοντας στην πορεία του πολλές σημαντικές επιτυχίες.\nΑυτά και μόνο το γεγονός, ανάγκασαν τη διοίκηση του Μιχάλη Χατζηνικήτα να τον εμπιστευθεί και να του αναθέσει να φέρει σε πέρας τον αρχικό στόχο της ομάδας, που δεν είναι άλλος από την άνοδο, αλλά και να αξιοποιήσει όσο το δυνατόν καλύτερα το υπάρχον έμψυχο υλικό.\nΗ διοίκηση θα τον συστήσει σήμερα το πρωί στους συνεργάτες του αλλά και τους ποδοσφαιριστές και όλοι μαζί πλέον, θα ξεκινήσουν ουσιαστικά την προετοιμασία για τον αγώνα της Κυριακής με τον Εθνικό Πειραιά.\nΗ προπόνηση της Δευτέρας έγινε υπό τις οδηγίες των Λάζαρου Θρουμουλόπουλου και Γιάννη Κατσανίκα.\nΠΑΙΖΕΙ ΜΕ ΤΟ ΦΑΒΟΡΙ\nΟ αγώνας του Ιάλυσου την Κυριακή γίνεται ακόμα πιο δύσκολος, αν ρίξει κανείς μια ματιά στον βαθμολογικό πίνακα. Ο πάλαι ποτέ κραταιός Εθνικός, είναι στην πρώτη θέση έχοντας 8 βαθμούς σε τέσσερις αγώνες.\nΈχει στο ενεργητικό του 2 νίκες και 2 ισοπαλίες σε τέσσερις αγώνες, ενώ στο ενεργητικό του συγκαταλέγεται ακόμα και η δυνατή αμυντική γραμμή που διαθέτει καθώς, δεν έχει ακόμα δεχθεί γκολ στο πρωτάθλημα.\nΗ αποστολή του Ιάλυσου συνεπώς είναι πολύ δύσκολη. Το παιχνίδι μπορεί να χαρακτηρισθεί ως ντέρμπι κορυφής ,αφού και η Ροδίτικη ομάδα είναι μόλις δυο βαθμούς πίσω.


Ζημιές μαμούθ για την Lafarge | Το Χρήμα\nΑρχική » Επιχειρήσεις » Ζημιές μαμούθ για την Lafarge\nΖημιές 2,9 δισ. ελβετικά φράγκα εμφάνισε κατά το δ’ τρίμηνο η μεγαλύτερη κατασκευάστρια τσιμέντου στον κόσμο, καθώς κατέγραψε μεγάλες επιβαρύνσεις από την υποχώρηση της αξίας περιουσιακών στοιχείων σε αναδυόμενες αγορές όπως η Κίνα, η Ρωσία και η Ινδία.\nΩστόσο, ο κολοσσός των κατασκευαστικών υλικών αναμένει άνοδο της ζήτησης το 2016, παρά την επιβράδυνση ορισμένων αναδυόμενων οικονομιών, όπως η Ινδία και η Βραζιλία, γεγονός που συμπαρέσυρε τα κέρδη την περσινή χρονιά.\nΗ εταιρεία ανακοίνωσε ότι κατέγραψε έκτακτες επιβαρύνσεις 3 δισ. ελβετικά φράγκα για το δ΄ τρίμηνο του 2015 λόγω των «μεταβαλλόμενων αγοραίων συνθηκών» σε Βραζιλία, Ρωσία, Ιράκ και Κίνα, αλλά και μετά το κλείσιμο εργοστασίων στο πλαίσιο της συγχώνευσης της ελβετικής Holcim με τη γαλλική Lafarge το περασμένο έτος.\nΤα προσαρμοσμένα λειτουργικά κέρδη προ φόρων, τόκων και αποσβέσεων υποχώρησαν κατά 11% στα 5,75 δισ. ελβετικά φράγκα από 1,71 δισ. ελβετικά φράγκα ένα χρόνο νωρίτερα.\n«Βλέπουμε θετικές τάσης στη ζήτηση και αναμένουμε ότι αυτό θα συνεχιστεί», ανέφερε ο CEO, Eric Olsen, για να προσθέσει ότι η χρονιά μπορεί να είναι δύσκολη στην Κίνα και τη Βραζιλία. Η εταιρεία αναμένει αύξηση της ζήτησης κατά 2-4%.\nΟι πωλήσεις διαμορφώθηκαν σε 7,44 δισ. ελβετικά φράγκα από 8 δισ. ελβετικά φράγκα ένα χρόνο νωρίτερα.\nΗ εταιρεία επιβεβαίωσε τους στόχους που έχουν τεθεί για το 2018, ενώ ανέφερε ότι το σχέδιο πώλησης περιουσιακών στοιχείων για φέτος θα ολοκληρωθεί, καθώς τουλάχιστον το 1/3 του ποσού που αναζητείται έχει ήδη εξασφαλιστεί, μέσω συμφωνιών πώλησης μεριδίων από δραστηριότητες σε Νότια Κορέα και Σαουδική Αραβία.


Πρίγκιπας Ουίλιαμ: «Όλη μας τη ζωή αγκάλιαζα τον αδερφό μου αλλά δεν μπορώ να το κάνω πια» | Pronews\n12/01/2020 - 16:37 | Τελευταία ενημέρωση: 12/01/2020 - 16:39\nΠρίγκιπας Ουίλιαμ: «Όλη μας τη ζωή αγκάλιαζα τον αδερφό μου αλλά δεν μπορώ να το κάνω πια»\nO πρίγκιπας Ουίλιαμ εκφράζει τη θλίψη του για τη ρήξη που έχει δημιουργηθεί στη σχέση του με τον αδελφό του.\nΣύμφωνα με προσωπικό φίλο του Δούκα που επικαλούνται οι κυριακάτικοι Times του Λονδίνου, ο William είπε επί λέξει: «Όλη μας τη ζωή αγκάλιαζα τον αδερφό μου αλλά δεν μπορώ να το κάνω πια. Είμαστε ξεχωριστές οντότητες. Θλίβομαι για αυτό». «Το μόνο που μπορούμε να κάνουμε, το μόνο που μπορώ να κάνω προσωπικά, είναι να προσπαθήσω να τους υποστηρίξω, με την ελπίδα ότι όταν θα έρθει η κατάλληλη στιγμή θα είμαστε πάλι όλοι στο “ίδιο μήκος κύματος”. Θέλω να παίζουμε στην ίδια ομάδα».\nΤο 2020 έκανε ποδαρικό στο Μπάκιγχαμ με μια «θύελλα»… Το όνομα αυτής, «Μέγκαν»! Η βασίλισσα Ελισάβετ έχει περάσει πολλά στην 67χρονη βασιλεία της, έχει αντιμετωπίσει σκάνδαλα και αδιέξοδα, αλλά ο νέος της δυνατός πονοκέφαλος, που ακούει στο όνομα Μέγκαν Μαρκλ, δεν περνά ούτε με τα πιο ισχυρά παυσίπονα.\nΜόλις τελείωσαν οι γιορτές και οι εστεμμένοι της Βρετανίας επέστρεψαν στα καθήκοντά τους, το ζεύγος Χάρι – Μέγκαν έριξε τη βόμβα: ανακοίνωσε διαδικτυακά, μέσα από το Instagram, ότι εγκαταλείπει το παλάτι, τα βασιλικά καθήκοντα και ό,τι απορρέει από αυτά, για να ζήσει ελεύθερα. Ο δούκας και η δούκισσα του Σάσεξ (ο τίτλος απονεμήθηκε από τη βασίλισσα μετά τον γάμο του πρίγκιπα Χάρι με την Αμερικανίδα ηθοποιό) θα μοιράζουν τον χρόνο τους μεταξύ Βρετανίας και Καναδά.\nΤο μεγάλο ερώτημα που προκύπτει είναι αν θα εγκαταλείψουν τα οικονομικά τους προνόμια που απορρέουν από τον τίτλο και από τη συμμετοχή τους στις βασιλικές υποχρεώσεις. Το ίδιο ερώτημα είχε διατυπωθεί όταν η ίδια η βασίλισσα απομάκρυνε τον γιο της δούκα Αντριου από το παλάτι, επειδή είχε αναμιχθεί στο σκάνδαλο Επστάιν με τις ανήλικες.\nΓεγονός είναι ότι οι εστεμμένοι της Ευρώπης και οι οικογένειές τους απολαμβάνουν πολλών οικονομικών προνομίων, που προέρχονται κυρίως από τα κρατικά κονδύλια. Σε περίπτωση λοιπόν, «παραστρατήματος» υπόκεινται στην κριτική και τη χλεύη των μέσων ενημέρωσης και των πολιτών (σε άλλες εποχές, θα λέγαμε «υπηκόων» και ουδεμία κριτική θα εκστόμιζε κανείς).\n«Οι Σάσεξ» -όπως ονομάζουν τον Χάρι και τη Μέγκαν από τον τίτλο τους- θέλουν να πετάξουν από πάνω τους το βάρος του βασιλικού πρωτοκόλλου που τους περιορίζει την προσωπική ζωή.\nΔήλωσαν ότι θα ανεξαρτητοποιηθούν οικονομικά και την επομένη, όλος ο βρετανικός Τύπος ανακοίνωσε τα περιουσιακά τους στοιχεία και τον προϋπολογισμό του «νοικοκυριού» τους. Πάνε οι εποχές που κανείς δεν ήξερε πόσα ξόδευε ο μονάρχης. Οι Ουίνδσορ, όπως και οι άλλοι ευρωπαϊκοί βασιλικοί οίκοι, δίνουν λογαριασμό και λογοδοτούν – μια πρακτική που θα φαινόταν μέχρι πρότινος αδιανόητη. Τα σκάνδαλα δεν περνούν απαρατήρητα και ενίοτε, ακόμη και οι βασιλείς «παραιτούνται» του θρόνου – όπως ο βασιλιάς Χουάν Κάρλος της Ισπανίας. Είχαν προηγηθεί ο βασιλιάς Αλβέρτος του Βελγίου που παραιτήθηκε υπέρ του γιου του Φίλιππου και η Βεατρίκη της Ολλανδίας υπέρ του γιου της Βίλεμ-Αλεξάντερ.


Η Μακεδονία είναι μια και είναι Ελληνική δεν είναι σύνθημα των δήθεν «εθνικιστών»… είναι η ιστορική αλήθεια!\nNewsroom / 24 Ιανουαρίου, 2019 18:57 / Ειδήσεις, Ελλάδα\nΣαμαράς – Η Μακεδονία είναι μια και είναι Ελληνική δεν είναι σύνθημα των δήθεν «εθνικιστών»… είναι η ιστορική αλήθεια!\nΓεμάτη ιστορικές αναφορές η ομιλία του πρώην πρωθυπουργού στη Βουλή - Εξήγησε γιατί η Συμφωνία των Πρεσπών νομιμοποιεί τον αλυτρωτισμό των Σκοπίων - «Είναι έξω από κάθε εθνική γραμμή» υπογράμμισε, μεταξύ άλλωνΑξίζει να διαβαστεί η ομιλία:Κυρίες και κύριοι συνάδελφοι,Σήμερα θα τα πούμε όλα!Και πριν απ’ όλα τα άλλα το πιο βασικό: Που συνοψίζεται σε επτά λέξεις: –Η Μακεδονία είναι μια και είναι Ελληνική!Κι αυτό δεν είναι σύνθημα των δήθεν «εθνικιστών»… Είναι η ιστορική αλήθεια! Κι ακόμα, είναι η ουσία του πολιτικού προβλήματος σήμερα…Λένε κάποιοι ότι η Μακεδονία τάχα χωρίστηκε στα τρία μετά από τους Βαλκανικούς πολέμους, το 1913… Άρα υπάρχουν, δήθεν τρείς «Μακεδονίες»… Άρα, κάποια κομμάτια της υποτιθέμενης “γεωγραφικής Μακεδονίας”, βρέθηκαν εκτός Ελλάδος! Άρα μπορούν κι αυτοί να λέγονται «Μακεδόνες». Υποτίθεται, πάντα…Δυστυχώς, την άποψη αυτή την υποστηρίζουν και κάποιοι μέσα στην Ελλάδα. ‘Άλλοι καλοπροαίρετα – κι άλλοι όχι και τόσο καλοπροαίρετα. Αλλά δεν έχει καμία σχέση με την Ιστορία! Είναι ένα εκ των υστέρων κατασκευασμένο ψέμα!Είναι ψέμα, γιατί πρώτον, το 1913 δεν διαμοιράστηκε καμία «Μακεδονία». Άλλο πράγμα μοιράστηκε τότε: Οι Οθωμανικές κτήσεις στα Βαλκάνια! Όχι η «Μακεδονία»!* Στην πρώτη Συνθήκη που έγινε στο Λονδίνο, το Μάϊο του 1913, μετά το τέλος του Πρώτου Βαλκανικού Πολέμου, δεν υπάρχει πουθενά η λέξη «Μακεδονία»! Αναφέρει ότι η Οθωμανική Τουρκία παραιτείται από τις κτήσεις της δυτικά από τη γεωγραφική γραμμή Αίνου-Μηδείας! Αυτή είναι η επίσημη καταγραφή των εδαφών που κέρδισαν οι Βαλκανικές χώρες τότε. Καμία επίσημα αναφορά σε «Μακεδονία»! Πάρτε το κείμενο της Συνθήκης του Λονδίνου…* Λίγο αργότερα μεσολάβησε ο δεύτερος Βαλκανικός Πόλεμος, Και υπογράφηκε η Συνθήκη του Βουκουρεστίου, ανάμεσα στις Βαλκανικές χώρες. Και πάλι καμία αναφορά σε μείζονα περιοχή με το όνομα της Μακεδονίας. Πάρτε και τη Συνθήκη του Βουκουρεστίου.Στις δύο αυτές ιστορικές Συνθήκες του 1913, υπάρχουν και συνημμένοι χάρτες. Εκεί αναφέρεται κάπου αχνά η λέξη «Μακεδονία». Αλλά για να προσδιορίσει μια περιοχή που συμπίπτει – πάνω από 90% – με την Ελληνική Μακεδονία! Πάρτε και τους σχετικούς συνημμένους χάρτες.Βουλευτής του ΣΥΡΙΖΑ κατέθεσε σήμερα χάρτη – όχι επίσημο – αλλά χάρτη εγκυκλοπαίδειας, που αναφέρεται στην «ιστορική Μακεδονία». Δηλαδή από την αρχαιότητα… Πρώτον, καμία σχέση με την κατασκευασμένη έννοια «γεωγραφική Μακεδονία» που υποτίθεται ότι «μοιράστηκε στα τρία» πριν 100 χρόνια… Και δεύτερον, δεν πρόσεξε ο βουλευτής, ότι η ίδια εγκυκλοπαίδεια που επικαλείται, αναφέρει ρητά: «Ο όρος «γεωγραφική Μακεδονία» είναι καθαρώς σλαβική επινόηση»! Αυτό σας λέω κι εγώ: ότι είναι «επινόηση»! Πάρτε και το σχετικό λήμμα.Αλλά και πριν τους Βαλκανικούς πολέμου, επί Οθωμανών, δεν υπήρχε καμία διοικητική ονομασία «Μακεδονία». Υπήρχαν μόνο Βιλαέτια και Σαντζάκια. Τα Σκόπια ανήκαν στο Βιλαέτιο του Κοσσυφοπεδίου. Και μετά το 1888 μάλιστα, τα Σκόπια έγιναν πρωτεύουσα του Κοσσυφοπεδίου. Τι σχέση έχει το Κοσσυφοπέδιο με τη Μακεδονία;Πάρτε τώρα και τις επίσημες απογραφές των πληθυσμών: Στην απογραφή του 1905 που έγινε στην περιοχή, δηλαδή επί Οθωμανικής διοίκησης ακόμα, δεν καταγράφεται ούτε ένας «Μακεδόνας»! Ούτε ένας… Πάρτε και την απογραφή αυτή…Κι αργότερα, οι Γιουγκοσλάβοι κάνουν και εκείνοι απογραφή στην νέα περιοχή που προσάρτησαν. Και επίσης δεν βρήκαν ούτε ένα «Μακεδόνα»! Πάρτε και τη Γιουγκοσλαβική απογραφή του 1921…Μέχρι τότε κανείς δεν έβρισκε ούτε ένα «μακεδόνα» εκτός Ελλάδος!Ακούσαμε εδώ, ότι η Πηνελόπη Δέλτα αναφέρεται στην ντοπιολαλιά που μιλιόταν στην ευρύτερη περιοχή ως «μακεδονίτικα»… Αλλά δεν μας λένε όλη την αλήθεια: Όντως για ένα διάστημα οι δικοί μας ονόμαζαν την ντοπιολαλιά «μακεδονίτικα» – αλλά για να μην τα αποκαλούν «βουλγάρικα». Γιατί βουλγαρικό ιδίωμα ήταν. Και τότε η εδαφική διαμάχη της Ελλάδας ήταν με τη Βουλγαρία… Και για ένα λόγο ακόμα – τον σημαντικότερο: Γιατί πολλοί από αυτούς που μίλαγαν τη ντοπιολαλιά ήταν Έλληνες στη συνείδηση! Όπως ο Κωνσταντίνος Χρήστου, ο θρυλικός αρχηγός του Μακεδονικού αγώνα που έμεινε στην Ιστορία ως Καπετάν Κώττας! Ο Καπετάν Κώττας, πολέμησε για την Ένωση της Μακεδονίας με την Ελλάδα! Όπως και ο Βαγγέλης Σρεμπενιώτης από τη Φλώρινα. Όπως και ο Δημήτρης Νταλίπης από το Γάβρο της Καστοριάς, συμπολεμιστής του Παύλου Μελά. Όπως και αρκετοί άλλοι, λιγότεροι γνωστοί… Όλοι αυτοί ήταν σλαβόφωνοι – μίλαγαν την ντοπιολαλιά. Αλλά πολεμούσαν για την Ελλάδα. Τον Ιούνιο του 1904 τον Κώτα Χρίστου τον συνέλαβαν οι Οθωμανικές δυνάμεις. Τον Σεπτέμβριο του 1905 τον εκτέλεσαν στο Μοναστήρι. Ο Καπετάν Κώττας, ανέβηκε στο ικρίωμα, υπερήφανος και αγέρωχος και κλότσησε μόνος του το υποπόδιο. Πριν πεθάνει στην αγχόνη φώναξε με όλη του τη δύναμη: –«Ζήτω η Ελλάδα»! Αλλά το φώναξε στη ντοπιολαλιά. Γιατί Ελληνικά δεν ήξερε! Ήταν πιο Έλληνας στη συνείδηση απ’ όλους μας… Αλλά Ελληνικά δεν ήξερε!Αυτά είναι τα “μυστικά του Βάλτου”! Ότι υπήρχαν Έλληνες που είχαν χάσει τη γλώσσα, αλλά είχαν διατηρήσει τη εθνική τους ταυτότητα, την ελληνικότητά τους! Και οι τρείς που ανέφερα, καθώς και εκατοντάδες άλλοι, πέθαναν για την Ελλάδα ανάμεσα στο 1904 και το 1906. Τα ονόματά τους έπρεπε κάποια στιγμή να ακουστούν εδώ μέσα. Κι αυτή η στιγμή είναι τώρα…Αλλά και μετά την αποχώρηση των Οθωμανών, η Σερβία – ως Γιουγκοσλαβία πια – προσάρτησε περιοχή των Σκοπίων. Και πώς την ονομάζουν οι Γιουγκοσλάβοι τη νέα αυτή επαρχία τους; «Μακεδονία», μήπως; Όχι! Την ονομάζουν: «Βαρδαρία»!Κι αυτό συνεχίζεται όλη τη δεκαετία του ’20 και όλη τη δεκαετία του ’30. Και η επίσημη Γιουγκοσλαβία βγάζει και γραμματόσημα τότε, όπου η περιοχή των Σκοπίων εμφανίζεται ως «Βαρδαρία» – Vardarska. Πάρτε κι ένα από τα γραμματόσημα εκείνης της εποχής…Μέχρι τον δεύτερο Παγκόσμιο Πόλεμο, λοιπόν δεν υπήρχε πέρα από τα Ελληνικά σύνορα ξεχωριστή περιοχή με το όνομα «Μακεδονία». Ούτε ξεχωριστός λαός, ούτε ξεχωριστή εθνότητα «Μακεδόνες»! Ούτε επίσημα, ούτε ανεπίσημα. Ούτε από τις Συνθήκες, ούτε από τις εσωτερικές απογραφές που έκαναν τα κράτη της περιοχής.Και εμφανίζονται για πρώτη φορά το 1944.Και τώρα θα σας διαβάσω την πρώτη επίσημη κρατική αντίδραση στην εμφάνιση δήθεν «Μακεδονικού έθνους». «Η κυβέρνησή μας θεωρεί ότι αναφορές όπως μακεδονικό «έθνος», μακεδονική «πατρίδα» ή μακεδονική «συνείδηση» συνιστούν αδικαιολόγητη δημαγωγία που δεν αντικατοπτρίζει καμία πολιτική πραγματικότητα και βλέπει σε αυτές την αναγέννηση ενός πιθανού μανδύα που θα υποκρύπτει επιθετικές βλέψεις εναντίον της Ελλάδας». –Ερώτηση: Ποιος την υπογράφει; Ο τότε υπουργός Εξωτερικών των ΗΠΑ, Εντουαρντ Στετίνιους. Ποια είναι η κυβέρνηση που τα περί «μακεδονικής πατρίδας και «μακεδονικού έθνους» τα θεωρεί αδικαιολόγητη δημαγωγία; –Η κυβέρνηση των ΗΠΑ…Πάρτε και την ιστορική δήλωση Στετίνιους…Μήπως ήταν… «ακροδεξιός εθνικιστής» και ο Στετίνιους;Αντίστοιχα είπε το 1992 και ο Σοσιαλιστής Γάλλος Πρόεδρος, Φρανσουά Μιτεράν… Επί λέξει: «δεν πρόκειται να γίνει αποδεκτό από την Ευρώπη όνομα «Μακεδονία» για τα Σκόπια. Γιατί αυτό θίγει τις εθνικές ευαισθησίες των Ελλήνων. Κι αυτό είναι λογική απόφαση. Και είναι τελειωτικό…» Μήπως ήταν… «ακροδεξιός εθνικιστής» και ο Μιτεράν;Κυρίες και κύριοι συνάδελφοι,Ολόκληρη η αλήθεια, είναι ότι κάποιοι προσπαθούσαν επί δεκαετίες να δημιουργήσουν μιαν… «άλλη Μακεδονία» και κάποιους άλλους «Μακεδόνες»… Αλλά δεν έβρισκαν συγκεκριμένη εδαφική περιοχή να την τοποθετήσουν… Και κυρίως – δεν έβρισκαν «μακεδόνες» πέρα από την Ελλάδα! Κι όταν κάποια στιγμή, επί Τίτο, το 1944, αυτό το παραμύθι, για πρώτη φορά απέκτησε επίσημη υπόσταση, ξένοι το κατήγγειλαν πριν καλά-καλά προλάβουμε να το καταγγείλουμε εμείς. Γιατί είναι ένα ψέμα!Ακούστε κάτι: Η εκ των υστέρων προσπάθεια να «ξαναγραφεί» η Ιστορία, ποτέ δεν είναι «αθώα»! Υποκινείται πάντα από πολιτικές σκοπιμότητες και έχει πάντα πολιτικές προεκτάσεις Κι εδώ είναι που η Ιστορία γίνεται Πολιτική.Η θεωρία των “τριών Μακεδονιών” που δήθεν μοιράστηκαν, υποκρύπτει τη θεωρία του δήθεν “ενιαίου Μακεδονικού λαού” που είναι “κατακερματισμένος” και αναζητά την “εθνική του ολοκλήρωση”. Αυτό προειδοποιούσε ο Στετίνιους ότι είναι επικίνδυνο…Τίθεται λοιπόν, το πρωταρχικό πολιτικό ερώτημα: –Τι υποκρύπτει η διαστρέβλωση της Ιστορίας; Ανακατανομή συνόρων για τα εθνικά κράτη της περιοχής – και ανακατανομή σφαιρών επιρροής για τις μεγάλες δυνάμεις που βρίσκονται πίσω τους. Αυτό υποκρύπτει!–Ποιος ανησυχεί γι’ αυτό; Μα βεβαίως οι Έλληνες! Όπως το έδειξαν όλα τα τελευταία συλλαλητήρια!–Είναι βάσιμη αυτή η ανησυχία; Το απαντά απερίφραστα ο ίδιος ο Κωνσταντίνος Καραμανλής: (διαβάζω) «Αν τα Σκόπια δεν αποτελούν απειλή αυτή τη στιγμή, κανείς δεν μπορεί να προβλέψει και να εγγυηθεί, ιδιαίτερα μέσα στις σημερινές συνθήκες ρευστότητας και αστάθειας, ποιοι συνδυασμοί δυνάμεων θα προκύψουν στο εγγύς ή στο απώτερο μέλλον, στα Βαλκάνια και στην ευρύτερη περιοχή. Αν αυτές οι δυνάμεις, θελήσουν να χρησιμοποιήσουν και πάλι το «μακεδονικό», όπως το έκαναν στο παρελθόν, γιατί οι Ηνωμένες Πολιτείες και η Ευρώπη θα πρέπει να τους έχουν δώσει εκ των προτέρων ένα τίτλο νομιμότητος, για να το πράξουν;… …τίθεται σε κίνδυνο η ασφάλεια και η Ειρήνη στην περιοχή. (… ) γιατί θα αποτελούσε μια ιστορική νομιμοποίηση των προσπαθειών που έγιναν στο πρόσφατο παρελθόν, με πρόσχημα ακριβώς το όνομα Μακεδονία, και με σκοπό το διαμελισμό της Ελλάδας, δια της αποσπάσεως της Μακεδονίας…» Αυτή είναι η υποθήκη του Κωνσταντίνου Καραμανλή. Πάρτε και την επιστολή Καραμανλή στον Αμερικανό Πρόεδρο Μπούς και σε όλους τους Ευρωπαίους ηγέτες της 3ης Μαϊου του 1992, απ’ όπου και αυτό το απόσπασμα. `Να τι ανέφερε τότε και ο Ανδρέας Παπανδρέου: «Είμαι ανυποχώρητος σε ό,τι αφορά τις προκλήσεις των Σκοπίων. Δεν πρόκειται να συναινέσω σε αναγνώριση de ure και de facto, εφ’ όσον το όνομα Μακεδονία χρησιμοποιηθεί με επιθετικό ή όχι προσδιορισμό στην ονομασία του κρατιδίου των Σκοπίων». Πάρτε και τη δήλωση του Ανδρέα Παπανδρέου.Και βέβαια έχουμε και την απόφαση όλων των πολιτικών αρχηγών τον Απρίλιο του 1992. Που επαναλαμβάνει ότι η Ελλάδα «δεν θα αναγνωρίσει χώρα, όπου στο όνομά της θα υπάρχει η λέξη Μακεδονία!» Πάρτε και τη δήλωση των Πολιτικών Αρχηγών του 1992Ακούγεται, βέβαια, το ερώτημα: — Καλά μπορεί μια μικρή χώρα όπως τα Σκόπια, να απειλήσει μια πολύ μεγαλύτερη χώρα, όπως η Ελλάδα; Την απάντηση την έδωσε σαφέστατα ο Κωνσταντίνος Καραμανλής, επισημαίνοντας ότι δεν είναι οι μικρές χώρες που απειλούν από μόνες τους, αλλά οι συνδυασμοί δυνάμεων που μπορούν να προκύψουν, αν εμείς έχουμε νομιμοποιήσει τον αλυτρωτισμό τους. Και το όνομα των Σκοπίων είναι «όχημα αλυτρωτισμού» προειδοποιούσε καθαρά ο Ανδρέας Παπανδρέου. Λέτε να προειδοποιούσε τόσο δραματικά για δήθεν «ανύπαρκτο» κίνδυνο; Ας ακούσουν αυτά τα λόγια και πάλι σήμερα όσοι τυχοδιωκτικά υποκρίνονται ότι εκφράζουν καλύτερα απ’ όλους εμάς, τους δύο αυτούς ηγέτες, ενώ στην πραγματικότητα υπηρετούν μόνο την ατομική τους ιδιοτέλειά.–Ύστερα τι θα πει “μικρή” και “μεγάλη” χώρα; Η Κούβα είναι ασύγκριτα μικρότερη χώρα από τις ΗΠΑ. Αλλά οι ΗΠΑ διέκοψαν τις διπλωματικές σχέσεις με την Κούβα από το 1961 – προφανώς όχι γιατί φοβόντουσαν την Κούβα! Και δεν τις αποκαταστάθηκαν, παρά μόλις στα τέλη του 2014. Κι ακόμα δεν έχουν εξομαλυνθεί…. Οι σοβαρές χώρες προσέχουν πολύ τους δυνητικούς συνδυασμούς δυνάμεων που μπορούν να δημιουργηθούν σε βάρος τους, ακόμα και από μικρότερες γειτονικές χώρες, που έρχονται σε συνεννόηση με άλλες εχθρικές δυνάμεις.–Ακούγεται ακόμα το άλλο ερώτημα: Τα Σκόπια τα έχουν αναγνωρίσει ως “Μακεδονία” 140 χώρες. Άρα τι νόημα έχει να αρνούμαστε να τα αναγνωρίσουμε εμείς; Απάντηση: Αν ήταν έτσι απλά τα πράγματα, γιατί πιέζουν εμάς να τους αναγνωρίσουμε; Αν είχε “τελειώσει το θέμα”, όπως λένε, τι σημασία έχει μέχρι τώρα η μη αναγνώρισή τους από την Ελλάδα; Απλούστατα, διότι το σημαντικό για τα Σκόπια δεν ήταν με ποιό όνομα θα τους αναγνωρίσουν… η Ουγκάντα, και η Γουινέα Μπισάου – αλλά με ποιό όνομα θα τους αναγνωρίσουμε εμείς! Γιατί μόνον εμείς μπορούμε να αναγνωρίσουμε και τον αλυτρωτισμό τους που στρέφεται εναντίον μας. Κι ακόμα, ξεχνούν να μας πουν ότι σε όλους τους διεθνείς οργανισμούς τα Σκόπια έχουν μπει με το προσωρινό όνομα ΦΥΡΟΜ, που είναι πρώην όνομα μιας πρώην επαρχίας, μιας πρώην ενιαίας χώρας – που δεν υπάρχει πια – της Γιουγκοσλαβίας. Είναι πρώην όνομα! Κι αυτή η “άβολη εκκρεμότητα” πίεζε τόσα χρόνια τα Σκόπια, όχι την Ελλάδα. Παρ’ όλα αυτά, στη Συμφωνία των Πρεσπών είναι η Ελλάδα που υποχωρεί σε όλα! Και τους δίνει αναγνώριση και “μακεδονικής εθνότητας” και “ταυτότητας” και “γλώσσας”. Δηλαδή πλήρη αναγνώριση όλων των συμβόλων του αλυτρωτισμού τους.Κάποιοι όμως, επιμένουν: Τα Σκόπια είναι πολύ μικρό κράτος για να απειλήσει την Ελλάδα. Είναι “μη ρεαλιστικό”, λέει… Να μιλήσουμε λοιπόν, για πολιτικό ρεαλισμό…Μας λένε: όταν μας απειλούν τα Σκόπια με τον αλυτρωτισμό τους, δεν πρέπει να δίνουμε σημασία γιατί είναι «πολύ μικροί». Μπορούμε να δίνουμε τόπο στην οργή και να υποχωρούμε, γιατί εμείς, λέει, είμαστε οι «δυνατοί»…. Όταν από την άλλη πλευρά μας απειλεί η Τουρκία, μας λένε ότι πρέπει να υποχωρήσουμε, γιατί η Τουρκία είναι «πολύ μεγάλη». Για να καταλάβουμε: κάποιοι έχουν βρει το “μαγικό επιχείρημα” βάσει του οποίου η Ελλάδα πρέπει να υποχωρεί ΠΑΝΤΑ! Είτε την απειλούν μεγάλοι, είτε την απειλούν μικροί. Είτε την απειλούν αδύναμοι, είτε την απειλούν ισχυροί. Πάντα εμείς πρέπει να υποχωρούμε! Αυτό, ξέρετε, δεν λέγεται “ρεαλισμός”. Αυτό λέγεται η εξωτερική πολιτική του… “ανοίξαμε και σας περιμένουμε”! Όλοι μικροί μεγάλοι, σπεύσατε, κάνουμε «εύκολη τακτοποίηση» των εθνικών μας θεμάτων… Αυτό δεν είναι “ρεαλισμός”. Αυτό αλλιώς λέγεται: Είναι ο ορισμός του “υποχωρητισμού” – δηλαδή του πλήρους “ενδοτισμού”! Προς όλους και σε όλα!Έχει, πράγματι, δημιουργηθεί με τα χρόνια μια “ομάδα πίεσης” μέσα στην Ελλάδα, μια “παρέα” ας πούμε, που αυτά περίπου λέει… Το 2004 μας έλεγαν ότι πρέπει να αποδεχθούμε το Σχέδιο Ανάν. Που μετέτρεπε την Κυπριακή Δημοκρατία σε προτεκτοράτο υπό την επικυριαρχία της Τουρκίας. Γιατί αν δεν το δεχόμασταν, μας έλεγαν τότε, θα συνέβαιναν στην Κύπρο διάφορα φοβερά και ανεπανόρθωτα δεινά. Όμως ο Κυπριακός Ελληνισμός δεν άκουσε τίποτε και απέρριψε το Σχέδιο Ανάν – ευτυχώς! Και τίποτε κακό δεν συνέβη. Έκτοτε οι Κύπριοι αδελφοί μας μπήκαν και στην Ευρωπαϊκή Ένωση και στο ευρώ. Και τον αείμνηστο Πρόεδρο της Κύπρου, Τάσσο Παπαδόπουλο «ακραίο» τον έλεγαν τότε… Να τα θυμόμαστε αυτά!Η ίδια “παρέα” έχει βαλθεί να ξαναγράψει την Ιστορία μας – κι όχι μόνο στο Μακεδονικό! Πριν λίγα χρόνια μας έλεγαν ότι η Καταστροφή της Σμύρνης υπήρξε περίπου ένα τουριστικό ατύχημα “συνωστισμού” των προσφύγων στην προκυμαία. Ίδια παρέα. Ίδια επιχειρήματα… Να τα θυμόμαστε όλα αυτά…Μας λένε κάποιοι, ότι πρέπει να μπουν στο ΝΑΤΟ τα Σκόπια για να σταθεροποιηθεί η περιοχή. Κι εγώ δεν έχω καμία αντίρρηση να μπουν στο ΝΑΤΟ. Αρκεί να αφήσουν τον αλυτρωτισμό τους απ’ έξω… Αλλά αυτό δεν συμβαίνει με την Συμφωνία των Πρεσπών, όπως θα δούμε αμέσως. Νομιμοποιούμε τον αλυτρωτισμό τους! Ύστερα, τόσα χρόνια που δεν τους είχαμε αναγνωρίσει, δεν είχαμε αστάθεια! Ούτε εμποδίστηκαν οι οικονομικές σχέσεις μαζί τους. Και η ευρύτερη περιοχή ήταν ήρεμη. Και ιδιαίτερα για τους παραδοσιακούς μας συμμάχους… Δεν “διείσδυσε” η Ρωσία όλα αυτά τα χρόνια. Το ΝΑΤΟ μάλιστα επεκτάθηκε στα Βαλκάνια, εντάσσοντας την Βουλγαρία και την Αλβανία. Κι ύστερα η είσοδος στο ΝΑΤΟ από μόνη της δεν είναι πανάκεια. Δεν λύνει όλα τα προβλήματα σταθερότητας! Η Τουρκία είναι στο ΝΑΤΟ, αλλά αυτό δεν την εμποδίζει να έχει επεκτατικές και αναθεωρητικές βλέψεις σε βάρος μας!Σταθερότητα είχαμε ως τώρα! Είχαμε «παγώσει» το πρόβλημα της ονομασίας τους, είχαμε βρει τρόπο να συνυπάρχουμε και να συνεργαζόμαστε παρά το πρόβλημα αυτό και η σταθερότητα δεν απειλούνταν. Τώρα κλονίζεται η σταθερότητα! Γιατί εμείς αναγνωρίζουμε τον αλυτρωτισμό τους σε βάρος μας! Ενώ την ίδια στιγμή αναζωπυρώνονται οι αλυτρωτισμοί δικών τους γειτόνων σε βάρος τους.Δείτε τώρα τι συμβαίνει: Οι Αλβανοί των Σκοπίων θέλουν πλήρη και ισότιμη αναγνώριση ως «συστατική εθνότητα» – όχι ως απλή «μειονότητα». Λίγο βορειότερα, ουσιαστικά καταργούνται τα σύνορα Αλβανίας-Κοσυφοπεδίου! Για σκεφτείτε πόσο πιθανό είναι, κάτι αντίστοιχο να επεκταθεί λίγο νοτιότερα, στα σύνορα Αλβανίας-Σκοπίων; Η εξέγερση των Αλβανών στα Σκόπια έχει ήδη γίνει μια φορά, το 2001. Δεν είναι «εικασία». Είναι πρόσφατη ιστορία. Τώρα δεν θα χρειαστεί ούτε εξέγερση καν… Από την άλλη πλευρά ο Σλαβόφωνοι δεν είναι «ένα» πράγμα. Ανάμεσά τους υπάρχουν και οι λεγόμενοι «βουλγαρίζοντες». Κι αυτοί κοιτάνε προς τη Βουλγαρία. Άλλωστε, ο πρώην Πρωθυπουργός των Σκοπίων Γκεοργκιέφσκι ζήτησε ήδη και έχει πάρει βουλγαρικό διαβατήριο, μιλώντας δημόσια πια, για λογαριασμό των Σκοπιανών που νιώθουν Βούλγαροι. Αυτά όλα δεν προοιωνίζουν σταθερότητα. Κυοφορούν εκρήξεις.Κυρίες και κύριοι συνάδελφοι,Στα 27 τελευταία χρόνια το Σκοπιανό το χειρίστηκαν πολλοί πρωθυπουργοί και υπουργοί Εξωτερικών. Με τις απόψεις τους, τις αποχρώσεις τους, τις διαφωνίες τους ακόμα. Εγώ υποστήριζα πάντα αυτό που αποφάσισε το Συμβούλιο των Πολιτικών αρχηγών του 1992. Ότι δεν μπορούμε να αναγνωρίσουμε χώρα με το όνομα Μακεδονία ούτε παράγωγα ή σύνθετα… Υπήρξαν και άλλες απόψεις αργότερα. Αλλά όλοι συμφωνούσαμε σε ένα πράγμα: Ότι η Ελλάδα δεν μπορεί να αναγνωρίσει τον αλυτρωτισμό των Σκοπίων. Και κανένας μέχρι σήμερα δεν δέχθηκε – δεν διανοήθηκε καν – να αναγνωρίσει «εθνότητα Μακεδόνων» και «μακεδονική γλώσσα» στους Σκοπιανούς! Γιατί; Γιατί απλούστατα αυτά νομιμοποιούν πλήρως τον αλυτρωτισμό τους. Η Συμφωνία των Πρεσπών αυτά ακριβώς κάνει. Είναι έξω από κάθε εθνική γραμμή. Δεν «λύνει» το πρόβλημα. Δημιουργεί πρόβλημα πολύ μεγαλύτερο από εκείνο που είχαμε καταφέρει να κρατάμε “υπό έλεγχο” ως τώρα…Και για να το στηρίξουν καταφεύγουν σε μια σειρά από κραυγαλέα ψέματα: Για παράδειγμα: –Λένε ότι η Ελλάδα είχε αναγνωρίσει τη λεγόμενη «μακεδονική γλώσσα» από το 1977! Τους διέψευσαν οι πάντες με πρώτο τον καθηγητή τον κ. Μπαμπινιώτη. Αλλά τους διαψεύδουν και οι ίδιοι οι Σκοπιανοί! Αφού αυτό δεν το είχαν επικαλεστεί ποτέ ως τώρα. Γιατί δεν υπήρξε… Τους διαψεύδουν πλέον και οι Βούλγαροι. Οι οποίοι τώρα διαμαρτύρονται για την επίσημη αναγνώριση της «μακεδονικής γλώσσας». Που παρεμπιπτόντως είναι βουλγαρικό ιδίωμα. Γιατί οι Βούλγαροι διαμαρτύρονται τώρα; Γιατί απλούστατα μόλις τώρα αναγνωρίζεται επισήμως η «μακεδονική γλώσσα». Από τη συμφωνία των Πρεσπών. –Λένε ακόμα ότι εγώ είχα τάχα, αναγνωρίσει τα Σκόπια πριν ακόμα από τη διάλυση της Γιουγκοσλαβίας, ως υπουργός Εξωτερικών. Αναφέρονται στην ανανέωση-ρουτίνας μιας εμπορικής συμφωνίας Ελλάδας-Γιουγκοσλαβίας που προϋπήρχε. Όμως, όσο υπήρχε η Γιουγκοσλαβία, προφανώς δεν υπήρχε θέμα διεθνούς αναγνώρισης μιας εσωτερικής της «επαρχίας». Άλλωστε, το διαψεύδουν – και αυτό – οι ίδιοι οι Σκοπιανοί: Αν τους είχε αναγνωρίσει το παραμικρό ο Σαμαράς, θα το είχαν μόνοι τους επικαλεστεί χίλιες φορές ως τώρα. Αλλά δεν το επικαλέστηκαν ποτέ! Τελικά η σημερινή κυβέρνηση, στην προσπάθειά της, να περάσει μια επαίσχυντη συμφωνία που μέχρι σήμερα δεν είχε δεχθεί κανείς άλλος, έχει γίνει πιο Σκοπιανή κι τους Σκοπιανούς!–Λένε ακόμα ότι υπήρξε «ευκαιρία λύσης» του Σκοπιανού, με το λεγόμενο «πακέτο Πινέϊρο». Αλλά ότι εγώ δήθεν την εμπόδισα την άνοιξη του 1992: Όμως ατύχησαν και σε αυτό: τους διαψεύδει ο ίδιος ο Γκλιγκόροφ στα απομνημονεύματά του! Όπου αποκαλύπτει ότι το «πακέτο Πινέϊρο» είχε απορριφθεί όχι μόνον από μένα, αλλά το είχαν απορρίψει απερίφραστα οι ίδιοι οι Σκοπιανοί. Άρα δεν υπήρξε καμία «ευκαιρία»…Όσον αφορά εμένα, το αδιέξοδό τους είναι προφανές: Όλοι τους με κατηγορούν ότι υπήρξα «πολύ αδιάλλακτος»! Και τώρα εμφανίζονται κάποιοι, καημένοι, και με κατηγορούν ότι ήμουν… πολύ «ενδοτικός»! Τρικυμία εν κρανίω…Και κάτι τελευταίο: Ακούω διάφορους να λένε ότι τάχα «έκανα καριέρα» με το Μακεδονικό: Ξέρετε είμαι 41 χρόνια στην Πολιτική, πάντα με την ψήφο του Ελληνικού λαού. Κι όταν χρειάστηκε εγώ πήγα και σπίτι μου. Για όσο χρειάστηκε. Και δεν το διαπραγματεύθηκα. Κι επέστρεψα πάλι με την ψήφο του Ελληνικού λαού. Μένοντας σταθερός στις απόψεις μου. Ακούω εδώ μέσα να με αποκαλούν κάποιοι, ειρωνικά, «μακεδονομάχο». Και μένα και όλους τους άλλους που αντιστεκόμαστε στο σημερινό ξεπούλημα. Το θεωρώ πολύ υπερβολικό να με συγκρίνετε με ανθρώπους που έδωσαν το αίμα τους για την Πατρίδα. Και το θεωρώ τιμή μου που μου το απευθύνουν ως “μομφή”, ποιοι; Όσοι μέχρι πριν λίγα χρόνια πήγαιναν στα Σκόπια και διαδήλωναν – και χόρευαν – μαζί με το Γκρουέφσκι.Κυρίες και κύριοι συνάδελφοι,Τα Σκόπια είναι ένα πολυεθνοτικό κράτος. Το παραδέχονται και οι ίδιοι τώρα. Αλλά τα πολυεθνοτικά κράτη αναγνωρίζονται και σταθεροποιούνται με ουδέτερο όνομα. Που δεν καπελώνει εθνοτικά καμία από τις εθνότητες τους. Για παράδειγμα, το Βέλγιο αποτελείται από Φλαμανδούς και Βαλλόνους, αλλά διάλεξε το ουδέτερο όνομα Βέλγιο. Η Ελβετία αποτελείται από γερμανόφωνους, γαλλόφωνους και ιταλόφωνους, αλλά διάλεξε το ουδέτερο όνομα Ελβετία. Τα Σκόπια διάλεξαν όνομα – «Μακεδονία» – που παραπέμπει ευθέως σε ανύπαρκτη εθνότητα, και καπελώνουν άλλες, υπαρκτές εθνότητες – κυρίως τους Αλβανούς – που δεν νιώθουν καμία συγγένεια με τους υπόλοιπους. Αυτά όλα είναι συνταγές αποσταθεροποίησης.Ακούστε τον Ζάεφ τι είπε πριν δύο μήνες: «Έχουμε ένα πρόθεμα, το «βόρεια», αλλά παραμένουμε Μακεδονία, δεν υπάρχει άλλη χώρα με αυτό το όνομα «Μακεδονία»! Υπάρχει Ελλάδα…»Δείτε και τι συμβαίνει σε άλλες χώρες με επίσημο όνομα που φέρει Γεωγραφικό προσδιορισμό… Παράδειγμα: οι κάτοικοι της Νότιας Αφρικής λέγονται νοτιοαφρικανοί! Αλλά εδώ οι κάτοικοι της Βόρειας Μακεδονίας θα ονομάζονται – σκέτο – «Μακεδόνες»!Τους αναγνωρίζετε, λοιπόν, nationality που ορίζεται στη Συμφωνία ως εξής: Μακεδόνες (Macedonian) / Πολίτες της Δημοκρατίας της Βόρειας Μακεδονίας. Tι θα πει nationality? Λέτε ότι σημαίνει «ιθαγένεια» – δηλαδή τη νομική σχέση που έχον οι πολίτες με το κράτος τους, Κάτι «αθώο», ας πούμε… Αλλά όποιος ανοίξει ένα οποιοδήποτε λεξικό, θα δει ότι με τον όρο nationality αποδίδονται στα αγγλικά δύο διαφορετικές έννοιες: «Ιθαγένεια», πράγματι – αλλά και «εθνότητα-εθνικότητα»! Τι από τα δύο αναγνωρίσατε εσείς; Και τα δύο! Αναγνωρίσατε και «ιθαγένεια» πράγματι, αυτό που λέει «Πολίτες της Βόρειας Μακεδονίας»… Αλλά αναγνωρίσατε και κάτι ακόμα: «εθνότητα» μακεδόνων, αυτό που λέει Macedonian! Και πρώτο-πρώτο, μάλιστα…Και προσπαθεί να μας καθησυχάσει ο κ. Ζάεφ. Αλλά την ίδια στιγμή, στην ίδια επιστολή, ο όρος «μακεδονικός λαός» υπάρχει τρείς φορές με σαφώς εθνοτικό προσδιορισμό. Δίπλα σε άλλες εθνότητες, Αλβανών, Τούρκων κλπ. Και την ίδια στιγμή ο κ Ζάεφ, μιλώντας στους δικούς του έχει αναφέρει 100 φορές, ότι οι Έλληνες τους αναγνώρισαν «μακεδονική ταυτότητα»! Ποιόν κοροϊδεύετε, λοιπόν;Και το πιο χαρακτηριστικό: ο κ. Ζάεφ φωτογραφήθηκε πολλές φορές να πανηγυρίζει μπροστά από σχολικούς χάρτες όπου εμφανίζεται η «Μεγάλη Μακεδονία», δηλαδή ολόκληρη η Ελληνική Μακεδονία να έχει προσαρτηθεί στα Σκόπια! –Και να σκεφτείτε ότι αυτά οι Σκοπιανοί είχαν αναλάβει να τα εξαλείψουν από το 1995! Κι ακόμα αναρτημένα τα έχουν στα σχολειά τους. Και δεν τα κρύβουν μάλιστα…Και τώρα – κι εδώ είναι ο απόλυτος παραλογισμός – δεν έχουμε καν το Σύνταγμά τους στην τελική του μορφή! Δεν ξέρουμε τι ψηφίζουμε! Αυτό που μας έχετε δώσει, βρίσκεται υπό αίρεση, μέχρι να κυρώσουμε εμείς της ένταξή τους στο ΝΑΤΟ. Κι ως τότε εμείς τους δίνουμε «λευκή επιταγή». Χώρια που μέσα στο σύνταγμά τους, διατηρούνται οι αναφορές στον «Μακεδονικό λαό». Ε βέβαια, εσάς τι να σας ενοχλήσουν οι όποιες αλλαγές κάνουν ή δεν κάνουν οι Σκοπιανοί; Τα έχετε ήδη δώσει όλα!Ακόμα και η ονομασία «Βόρεια Μακεδονία» δεν είναι καν erga omnes – δηλαδή «προς πάσαν χρήση», εσωτερική και εξωτερική… Διότι τα εσωτερικά τους έγγραφα αναλαμβάνουν την υποχρέωση να τα αλλάξουν μετά από χρόνια, όταν θα πλησιάζει η ένταξή τους στην Ευρωπαϊκή Ένωση, αν και όποτε γίνει (άρθρο 1 της Συμφωνίας παράγραφοι 9 και 10) Ως τότε «Δημοκρατία της Μακεδονίας» θα δηλώνουν εσωτερικά. Και στη ρηματική διακοίνωσή τους που επικαλείστε και πανηγυρίζατε, ως «Δημοκρατία της Μακεδονίας» σας την έστειλαν! Πάει και το erga omnes, λοιπόν.Έχει δίκιο ο Κυριάκος Μητσοτάκης που είπε, ότι το μόνο erga omnes που υπάρχει σε αυτή την Συμφωνία, είναι αυτό που δώσατε εσείς: Εθνότητα και γλώσσα και μακεδονική ταυτότητα – όλα erga omnes.Αναλαμβάνετε και την υποχρέωση να παίρνετε μέτρα κατά ελληνικών συλλόγων και ιδιωτικών σωματείων που αντιστέκονται στην αναγνώριση του μακεδονικού ιδεολογήματος (άρθρο 6 της Συμφωνίας παράγραφος 2). Δηλαδή θα έχουμε στην Ελλάδα σωματεία που θα ιδρύονται για να διαδώσουν τη λεγόμενη «μακεδονική γλώσσα» μέσα στη χώρα μας – ήδη το κάνουν, και το ξέρετε! – αλλά δεν θα μπορούν οι Μακεδονικές μας ενώσεις να διαμαρτύρονται! Πάτε να τινάξετε στον αέρα την ίδια την κοινωνική συνοχή της χώρας μας από δω και μπρός.Κι έχετε ακόμα δεσμευτεί να στηρίξει η Ελλάδα την ενταξιακή προοπτική των Σκοπίων στην Ευρωπαϊκή Ένωση (άρθρο 2 παράγραφος 3). Τι θα πει αυτή η εκ των προτέρων δέσμευση για στήριξη; Ότι η Ελλάδα δεν θα μπορεί να διαπραγματευθεί τίποτε με τα Σκόπια; Δηλαδή όλες οι άλλες χώρες θα μπορούν να διαπραγματεύονται – να βάλουν και βέτο ακόμα – σε κάποιο από τα 32 κεφάλαια ένταξης, η Βουλγαρία, για παράδειγμα, θα μπορεί να το κάνει, η Κροατία θα μπορεί να το κάνει, η Σλοβακία θα μπορεί να το κάνει, αλλά η Ελλάδα ΔΕΝ θα μπορεί να διαπραγματευθεί το παραμικρό; Δηλαδή η Ελλάδα, η μεγαλύτερη και παλαιότερη χώρα μέλος της Ευρώπης στην περιοχή μετατρέπεται σε «χώρα παρία» – χώρα απολύτως περιθωριοποιημένη;Απ’ όλα αυτά οι μελλοντικές κυβερνήσεις θα πρέπει να βρουν τρόπο να αποδεσμευτούν! Δεν θα είναι εύκολο, αλλά είναι απαραίτητο.Και κάτι τελευταίο: Πήγατε να διασπάσετε τη ΝΔ. Δεν σας βγήκε… Μετά πάτε να κυριαρχήσετε στην Κεντροαριστερά! Με ποιους; Με το Δανέλη, με τον Μπίστη και την Ρεπούση! Βγάζοντας όλους εμάς τους υπόλοιπους… εθνικιστές και ακροδεξιούς!Μάταιος ο κόπος σας. Πέφτετε πάνω σε ατράνταχτες και φοβερές παρακαταθήκες μεγάλων προσωπικοτήτων από όλους τους πολιτικούς χώρους.* Πέφτετε πάνω στην παρακαταθήκη του Αλέξανδρου Παπαναστασίου Που είπε κοφτά στις 2 Οκτωβρίου του 1931: Δεν υπάρχει μακεδονικό έθνος!*Πέφτετε πάνω στην παρακαταθήκη του Ελευθερίου Βενιζέλου: Που είπε: «Ο Μακεδονικός Αγώνας πρέπει να γίνει το Ευαγγέλιο της Ελληνικής Φυλής». Εσείς αυτό το «ευαγγέλιο» πάτε να το καταργήσετε και από τα σχολικά βιβλία ακόμα.* Πέφτετε πάνω στην παρακαταθήκη του Ανδρέα Παπανδρέου: Που είπε τον Οκτώβριο του 1993: «(Το Σκοπιανό) δεν είναι απλώς ένα θέμα ονόματος. Είναι θέμα εθνικού κινδύνου εις χρόνον μακρόν. Είναι ένα όπλο για μακροπρόθεσμη δημιουργία κράτους, «Μακεδονικού», που θα έχει τα Σκόπια, τη Μακεδονία του Πιρίν και τη Βόρεια Ελλάδα…»* Πέφτετε πάνω στην κοινή ανοικτή επιστολή που υπέγραψαν προσωπικότητες όπως ο Οδυσσέας Ελύτης, ο Δημήτρης Τσάτσος, η Μελίνα Μερκούρη, η Ελένη Γλύκατζη Αρβελέρ, ο Αριστόβουλος Μάνεσης και ο Γιάννης Γεωργάκης: –Για μας, η ψυχή μας είναι το όνομά μας!* Και ο Μίκης Θοδωράκης είπε προχθές: — Είναι «μια Συμφωνία που μόνο δεινά επιφυλάσσει για τη χώρα μας, αλλά και για τα Βαλκάνια στο σύνολό τους. Μη προχωρήσετε σε αυτό το έγκλημα σε βάρος της Ελλάδας. Η ζημιά που θα προκαλέσετε στον τόπο μας θα είναι ανεπανόρθωτη…»Τι είναι όλοι αυτοί; «Ακροδεξιοί εθνικιστές»; Τι ήταν όλοι αυτοί; «Μακεδονομάχοι», όπως μας αποκαλούν ειρωνικά; Δεν ντρεπόμαστε λιγάκι;Με αυτών των προσώπων τα αναστήματα και τις σκιές, πρέπει να αναμετρηθούν όσοι στο όνομα της Κεντροαριστεράς ή της Κεντροδεξιάς ή οποιασδήποτε μικροκομματικής σκοπιμότητας, πάνε σήμερα να κάνουν τέτοιο έγκλημα σήμερα.Ακούστε, δεν χρειάζονται πολλά:Αρκεί η σκηνή από το αεροδρόμιο της Θεσσαλονίκης, στις 28 Αυγούστου του 1992, όπου ο Κωνσταντίνος Καραμανλής είπε το συγκλονιστικό εκείνο: — Δεν υπάρχει παρά μία Μακεδονία και η Μακεδονία αυτή είναι Ελληνική!Και βούρκωσε!Τι είναι, λοιπόν, όλοι αυτοί; Είναι Έλληνες, παλαιότεροι και πιο πρόσφατοι και σύγχρονοι, με τις διαφορές τους, με τις διαφορετικές ιστορικές διαδρομές τους, με τα σφάλματα και τις αρετές τους.Αλλά είναι όλοι τους Έλληνες, που εσείς δεν αγαπήσατε… Γιατί δεν είναι εθνομηδενιστές! Είναι όμως Έλληνες, που η συντριπτική πλειοψηφία του λαού μας τους σέβεται, τους αγαπά και τους τιμά! Γιατί όλοι τους άφησαν στο λαό μας την ίδια παρακαταθήκη:Η Μακεδονία είναι μια και είναι Ελληνική.Κι ας πέρασαν τα χρόνια μαζεύονται και πάλι σήμερα στους δρόμους εκατομμύρια όρθιοι και υπερήφανοι Έλληνες… Και αλύγιστα, με μια φωνή φωνάζουν ένα πράγμα – το ίδιο πράγμα:Η Μακεδονία είναι μια και είναι Ελληνική!Κι όπως είπε ο ΤΟΤΕ Πρόεδρος της Ελληνικής Δημοκρατίας, ο Μακεδόνας Κωνσταντίνος Καραμανλής: «Τα κράτη δεν ζουν μόνο με το σήμερα, πρέπει να θυμούνται και το χθες, για να μη το ξαναζήσουν αύριο»!Ό,τι και να λέτε λοιπόν: Η Μακεδονία είναι μια και είναι Ελληνική!\nΕιδήσεις, Ελλάδα, slide , Πρεσπών , Σαμαράς , συμφωνία


18ης Μπρυμαίρ και τηλεαστέρων γωνία - Δημοκρατική της Ρόδου\n18ης Μπρυμαίρ και τηλεαστέρων γωνία\n13 Σεπτεμβρίου 2015 6:00 μμ | Δήμητρα-Μαρίλια Φούρλα\nΗ απορία η δική μου είναι άλλη.\nΤελικά, είμαστε σίγουροι ότι οι χειρότεροι του debate ήταν οι πολιτικοί;\nΜήπως ήταν οι δημοσιογράφοι τελικά;\nΘα μου επιτρέψετε να νομίζω πως ναι.\nΚυρίως γιατί άφησαν ένα θέμα καθαρά δικής της αρμοδιότητας θέμα, να διεξαχθεί με όρους κομμάτων.\nΤέτοιους, ώστε να μην «τσαλακωθεί» το προφίλ του αρχηγού. Επομένως δεν μπορεί κανείς να τους κατηγορήσει γιατί δεν απέφυγαν τους μονολόγους.\nΜα γιατί δεν βρήκαν μπροστά τους κάτι που να τους δυσκολέψει τη ζωή, κάτι για να αποκαλύψουν τα σκοτεινά σημεία και τις αντιφάσεις τους. Παράδειγμα : Που ακούστηκε να ακούς δύο αρχηγούς να πετούν ατάκες ένας στον άλλον για θέματα διαπλοκής και να μην έχει δικαίωμα ο δημοσιογράφος να ζητήσει περισσότερες εξηγήσεις; Να μένει βουβός να τους παρακολουθεί;\nΑυτή πάλι η επιλογή δημοσιογράφων-τηλεαστέρων, από πού και με τι κριτήρια μας έχει προκύψει; Από πότε οι ιδιωτικοί τηλεοπτικοί σταθμοί έχουν γίνει κάτι σαν θεσμός;\nΓια ποιο λόγο βγαίνουν έξω από το παιχνίδι δημοσιογράφοι εφημερίδων, ακόμη και ραδιοφωνικών σταθμών; Γιατί έχουν δεχθεί αδιαμαρτύρητα και κυρίως οι ίδιοι οι δημοσιογράφοι, να ακούν δημοσιογράφο να λέει εν μέσω σύστριγλου και εν εξάλλω «εμείς όλοι εδώ είμαστε εκπρόσωποι καναλιών;»\nΠως εμείς νομίζαμε ότι είναι δημοσιογράφοι και όχι εκπρόσωποι επιχειρήσεων;\nΚι όσο κι αν ακούγεται απίστευτο, ιδού το γιατί: «Οι πρώτες διερευνητικές επαφές που έγιναν στα κανάλια για τηλεμαχία με έναν παρουσιαστή κοινής αποδοχής δεν βρήκαν πρόσφορο έδαφος, καθώς όλοι οι τηλεοπτικοί σταθμοί θέλουν να έχουν τον εκπρόσωπό τους ως προϋπόθεση για να μεταδώσουν το ντιμπέιτ.»(!).\nΚαι τον καθαρό εκβιασμό τώρα τον λένε δημοσιογραφία.\nΚι επειδή φοβάται ο Γιάννης το θεριό και το θεριό το Γιάννη, θα δούμε ξανά κάτι εντελώς μακριά νυχτωμένο από τα προβλήματα και την καθημερινότητά μας.\nΑρχίζω να πιστεύω πως έχει δίκιο μια φίλη όταν λέει ότι ο Νανόπουλος που διατύπωσε τη θεωρία ότι ζούμε σε οκτώ παράλληλες διαστάσεις αλλά δεν το αντιλαμβανόμαστε, για την ανακάλυψη του αυτή, τα αρχικά πειράματα τα έκανε στους Ελληνες πολιτικούς και σε εκπροσώπους καναλιών (κατά δήλωσή τους).\nΤην πληρωμένη απάντηση στην κυρία «εκπρόσωπο καναλιού» την έδωσε συνάδελφός της «Αν η έκρηξη της δεν αφορούσε τα κανάλια, αλλά την απουσία προτάσεων για την ανεργία, θα είχε σώσει την τιμή της δημοσιογραφίας!»\nΘα παρατηρήσατε όσοι είχατε την υπομονή να το παρακολουθήσετε όλο αυτό πως δεν υπήρξε ερώτηση ή σχόλιο για την ανεργία.\nΥπήρξε όμως ερώτηση βασισμένη στην 18η Μπρυμαίρ του Λουδοβίκου Βοναπάρτη. Ερωτήσεις λέμε τώρα υπεύθυνες, όχι αστεία.


Ομιλία του Προέδρου του ΣΥΡΙΖΑ, Αλέξη Τσίπρα κατά τη συζήτηση του Πολυνομοσχεδίου στην Ολομέλεια της Βουλής | ΣΥΡΙΖΑ Συνασπισμός Ριζοσπαστικής Αριστεράς\nΔεν είναι η πρώτη φορά που σ αυτήν εδώ την αίθουσα καλείται το σώμα να εγκρίνει και να επικυρώσει νομοσχέδια που δεν έχουν καμία λογική, νομοσχέδια που δεν αφορούν στην πραγματικότητα στο δημοσιονομικό πρόβλημα της χώρας, αλλά που εμφορούνται από μια εκδικητική λογική απέναντι στην κοινωνία και απέναντι στον ελληνικό λαό.\nΔεν είναι η πρώτη φορά και άλλωστε θα είστε και συνηθισμένοι εσείς οι βουλευτές της πλειοψηφίας, που καλείστε να ψηφίσετε νομοσχέδια που είναι σίγουρο ότι δεν τα συνέταξαν οι υπουργοί της κυβέρνησης και που αφορούν θυσίες χωρίς κανένα αντίκρισμα. Όμως, ίσως είναι η πρώτη φορά που έρχεται ένα νομοσχέδιο που δεν αφορά μονάχα λιτότητα μειώσεις σε μισθούς, κατάργηση κοινωνικού κράτους, αφορά άμεσες απολύσεις χιλιάδων πολιτών, εργαζομένων στον ευρύτερο δημόσιο τομέα. Αφορά με δύο λόγια το αύριο, την ίδια τη ζωή χιλιάδων εργαζομένων στον ευρύτερο δημόσιο τομέα, που τους έχετε κατηγορήσει όλα αυτά τα χρόνια ως τεμπέληδες, χαραμοφάηδες, που παρόλα αυτά, όμως, βρίσκονται σε καίριες θέσεις προσφοράς απέναντι στο κοινωνικό σύνολο. Έχει μια ιδιαιτερότητα, λοιπόν, αυτήν η συζήτηση. Είναι μια συζήτηση που δεν αφορά μόνο αριθμούς. Διότι πίσω από τους χιλιάδες αυτούς ανθρώπους κρύβονται δράματα τραγωδίες, ανελαστικές ανάγκες, οι περισσότεροι εξ αυτών δεν έχουν άλλο εισόδημα για να ζήσουν την οικογένειά τους, δεν παίρνουν παχυλούς μισθούς, αμείβονται με 800 και 1000 ευρώ και αύριο θα βρεθούν στον δρόμο.\nΣε μια χώρα που έχει φτάσει επισήμως να έχει ανεργία κοντά στο 30% και ειδικότερα για τους νέους να έχει ανεργία κοντά στο 60%, φέρνετε επίσης και ένα νομοσχέδιο που με τροπολογία της τελευταίας στιγμής κάνει ένα ακόμη δώρο στην εργοδοσία, ουσιαστικά διακυνδυνεύοντας ακόμα, περαιτέρω μείωση του κατώτερου μισθού αποσυνδέοντας το μισθό από το πενθήμερο εργασίας και το οκτάωρο.\nΚαι το ερώτημα είναι για ποιο λόγο όλα αυτά; Για ποιο λόγο; Σε τι θα βοηθήσουν τη χώρα; Σε τι θα βοηθήσουν τη χώρα οι απολύσεις με μηδαμινό δημοσιονομικό όφελος, όταν είναι η χώρα της ανεργίας και σε τι θα βοηθήσουν τη χώρα οι περαιτέρω μειώσεις στον κατώτατο μισθό και η διάλυση των εργασιακών σχέσεων όταν είναι η χώρα της ύφεσης. Η έκθεση του ΟΟΣΑ διαψεύδει για άλλη μια φορά το περιβόητο success story κ. Στουρνάρα.\nΠέμπτη συνεχόμενη χρονιά ύφεσης και του χρόνου ύφεση θα έχουμε. Είναι απολύτως φανερό για μας. Πρόκειται για ιδεοληψία, αλλά και για μίσος, αυτών των ανθρώπων που φτιάχνουν αυτό το όραμα που την ίδια στιγμή που παραδέχονται ότι είναι λάθος και έχει αποτύχει μπήγουν ακόμη πιο βαθιά το μαχαίρι στην πληγή. Για νεοφιλελεύθερη ιδεοληψία και για μίσος απέναντι σε έναν λαό και σε μια χώρα. Πως αλλιώς να εξηγήσει την απαίτησή τους για ανθρωποθυσίες. Και βεβαίως πως αλλιώς να εξηγήσει κανείς και την δική σας προσφορά να υλοποιήσετε αυτές τις ανθρωποθυσίες προκειμένου να διατηρήσετε τη δική τους εύνοια και να κρατηθείτε για λίγο ακόμη στην εξουσία, στις καρέκλες σας.\nΚαι βέβαια, το μόνο λογικό επιχείρημα στα πλαίσια αυτής της λογικής που αναπαράγεται όλα αυτά τα τρία χρόνια, της λογικής του παραλογισμού, είναι ότι όλα αυτά τα κάνουμε για να πάρουμε τη δόση.\nΓια να πάρετε μια δόση της δόσης για την ακρίβεια. Και άντε την παίρνετε αυτήν τη δόση της δόσης, που θα βοηθήσει για άλλη μια φορά να ξεπληρώσετε ομόλογα, να ξεπληρώσετε τόκους και να στηρίξετε τράπεζες. Άντε λοιπόν και την παίρνετε αυτή τη δόση της δόσης για να ξεπληρώσετε στο ακέραιο ομόλογα που λήγουν που έχουν αγοραστεί στο 1/3 της αξίας τους, αλλά εμείς τα ξεπληρώνουμε στο ακέραιο.\nΜετά τι; Τι θα γίνει μετά; Αυτό είναι το κρίσιμο ερώτημα που καλείστε να απαντήσετε στον ελληνικό λαό. Μετά τι; Τρία χρόνια τώρα το ίδιο έργο. Μας σώζετε διαλύοντας την κοινωνία. Τι θα γίνει μετά, κ.Στουρνάρα;\nΕπειδή το έχουμε δει το έργο πολλές φορές, να σας προεξοφλήσουμε τι θα γίνει. Θα έρθετε σε δυο μήνες και θα μας απειλήσετε ξανά, θα μας εκβιάσετε ξανά και θα ζητήσετε εκ νέου από τους Βουλευτές της πλειοψηφίας να ψηφίσουν νέα μέτρα.\nΖούμε τον απόλυτο παραλογισμό. Βγήκε την προηγούμενη Κυριακή ο πρωθυπουργός της χώρας σε συνέντευξή του και έθεσε ως νέος Πόντιος Πιλάτος απέναντι στον ελληνικό λαό ένα δίλημμα. Δεν είπε «Ιησού ή Βαραβά», είπε «τι θέλετε να έχουμε; Νοσηλευτές στα νοσοκομεία ή σχολικούς φύλακες;». Από πού και ως πού προκύπτει αυτό το ερώτημα; Σε ποια σοβαρή, ανεπτυγμένη, ευνομούμενη χώρα της Ευρώπης υπάρχει το δίλημμα αυτό, «σχολικοί φύλακες ή νοσηλευτές»;\nΚαι στο κάτω-κάτω γιατί δεν διευρύνετε λίγο την γκάμα του διλήμματος; Βάλτε, λοιπόν, το δίλημμα από τη μία πλευρά να έχουμε νοσηλευτές, σχολικούς φύλακες, καθηγητές, καθαρίστριες στα σχολειά μας, όλους αυτούς και από την άλλη να έχουμε Βουλευτές και Υπουργούς που θα παίρνουν παχυλούς μισθούς και δώρα από τη SIEMENS, για να ψηφίζουν μνημόνια και για να έρχονται μέσα στο Κοινοβούλιο να χαρίζουν και να αθωώνουν όλους όσους έχουν εμπλακεί στο κουκούλωμα ενός εκ των μεγαλύτερων σκανδάλων, της λίστας «Λαγκάρντ» και των καταθετών στις τράπεζες της Ελβετίας. Γιατί δεν βάζετε αυτό το δίλημμα στο λαό;\nΤις συγγένειές σας με τη Χρυσή Αυγή τις γνωρίζουμε πάρα πολύ καλά. Τις γνωρίζουμε τις εκλεκτικές σας συγγένειες. Και γνωρίζουμε το φλερτ σας με την Ακροδεξιά. Όμως, εσείς οδηγείτε τον ελληνικό λαό και την κοινωνία σε έναν εκφασισμό, παίρνοντας μέτρα και θέτοντας διλήμματα σαν αυτό που εκχυδαΐζουν την πολιτική ζωή, που καταργούν την ίδια τη δημοκρατία, που καθιστούν την ίδια την πολιτική έρμαιο των αποφάσεων τρίτων κέντρων εξουσίας, που βρίσκονται έξω από τους θεσμούς και έξω από το Κοινοβούλιο.\nΚυρίες και κύριοι συνάδελφοι, θα σας ζητήσω, αφού για άλλη μία φορά πιστεύετε ότι με αυτόν τον τρόπο θα σώσετε τη χώρα και μιας και έμαθα ότι εκ των προτέρων έχετε βρει ονόματα και διευθύνσεις των μελλοθάνατων που θα οδηγηθούν στην απόλυση, αν είστε, όπως λέτε, υπεύθυνοι και θέλετε να σώσετε τη χώρα, να βρείτε και το θάρρος όλοι όσοι πείτε «ναι» σε όλα, σε αυτές τις εγκληματικές επιλογές, σε αυτό το νομοσχέδιο-έκτρωμα να απευθυνθείτε σε αυτούς τους ανθρώπους, έστω σε έναν από όλους αυτούς τους χιλιάδες που θα απολύσετε. Είτε είναι σχολικός φύλακας, είτε εκπαιδευτικός σε δημόσιο σχολειό, είτε δημοτικός αστυνόμος πρέπει να βρείτε το θάρρος να του πείτε «σε απολύουμε για να σώσουμε τη χώρα, διότι εσύ φταις για την κατάντια της χώρας σήμερα, δεν φταίμε εμείς», αυτό να του πείτε, «εσύ φταις που έχεις το θράσος να θέλεις να ζήσεις με αξιοπρέπεια από το μισθό σου, εσύ φταις, δεν φταίμε όλοι όσοι κυβέρνησαν μέχρι σήμερα και έριξαν τη χώρα στα βράχια».\nΆλλωστε, το είπε και ο Πρωθυπουργός: «Φταίνε αυτοί που δεν κυβέρνησαν, δεν φταίνε αυτοί που κυβέρνησαν, φταίνε οι εργαζόμενοι, φταίνε τα κόμματα της Αντιπολίτευσης, όλοι όσοι κυβέρνησαν και έριξαν τη χώρα στα βράχια δεν φταίνε».\nΣυζητάμε, όμως, σήμερα, κυρίες και κύριοι Βουλευτές και για κάτι ακόμα σημαντικότερο, συζητάμε για το αύριο της χώρας, για το αύριο της εκπαίδευσης, διότι, απολύοντας χιλιάδες εκπαιδευτικούς από τα Τεχνικά Λύκεια, στην πραγματικότητα απολύετε και τους δεκαπέντε και πλέον χιλιάδες μαθητές τους, τους διώχνετε από την εκπαίδευση. Διώχνετε από την εκπαίδευση χιλιάδες παιδιά, που στην πλειοψηφία τους είναι παιδιά από φτωχά και λαϊκά στρώματα, χτυπημένα από την κρίση. Θα πρέπει να γνωρίζετε ότι, όταν πολεμάτε τους καθηγητές, πολεμάτε τη γνώση και τη δημοκρατία. Επιδιώκετε να καταργήσετε χιλιάδες οργανικές θέσεις εκπαιδευτικών με μία υπουργική απόφαση. Πολυτέλεια η Βουλή! Περιττή η Βουλή για τέτοιες αποφάσεις!\nΣυζητάτε και συζητάμε σήμερα όχι μόνο για απολύσεις, αλλά και για το αύριο της Υγείας και της Κοινωνικής Ασφάλισης, που αιμορραγούν μεταξύ της έλλειψης πόρων και πλεονάσματος αγριότητας. Τι κάνατε σε αυτά τα ζητήματα; Ό,τι κάνατε πάντα. Το ομολόγησε ο κ. Γεωργιάδης. Βάζετε από το παράθυρο τους ιδιώτες στον ΕΟΠΥΥ, απαξιώνετε το δημόσιο σύστημα υγείας προς όφελος ιδιωτών και φίλων. Συζητάτε, επίσης, και συζητάμε τη μείωση του κατώτατου μισθού με μονομερή απόφαση του Υπουργού Εργασίας. Συζητάμε, εδώ στη Βουλή, το αύριο της κοινωνίας και μιας πατρίδας που πορεύεται με αβεβαιότητα στο μέλλον, ένα αύριο που το σκιάζει η διαρκής φοβέρα και οι εκβιασμοί των μνημονίων και το πλακώνει η σκλαβιά της Τρόικας. Αυτό συζητάμε.\nΘα ήθελα, λοιπόν, να απευθυνθώ σε όλους εσάς της Συμπολίτευσης, σε όσους από εσάς εκπροσωπείτε συντηρητικούς πολίτες, οι οποίοι στήριξαν την πολιτική του Κόμματός σας κατά του Μνημονίου, κατά των περικοπών, κατά των απολύσεων, σε όσους από εσάς εκπροσωπείτε δημοκρατικούς πολίτες, στους οποίους υποσχεθήκατε σταδιακή απαλλαγή από τα μνημόνια και τα σκληρά μέτρα, και σας ρωτώ με διάθεση να σας ακούσουν, όχι μονάχα οι Βουλευτές, αλλά να σας ακούσουν οι απολυμένοι, οι απελπισμένοι, όλος ο ελληνικός λαός:\nΩς πότε θα συνεχίζεται αυτό το έργο;\nΩς πότε θα σηκώνετε το χέρι σε μέτρα που επιδεινώνουν αντί να βελτιώνουν την κατάσταση της χώρας;\nΩς πότε θα ψηφίζετε οτιδήποτε σας ζητήσουν, δείχνοντας καλή διαγωγή στους δανειστές; Πώς είναι δυνατόν το ελληνικό Κοινοβούλιο να μετατρέπει σε εθνικές αποφάσεις τις εντολές των υπερεθνικών κέντρων;\nΩς πότε η εξουσία που πηγάζει από το λαό θα εκχωρείται με την ψήφο σας στην Τρόικα και θα ασκείται από τους υπαλλήλους της;\nΩς πότε θα επιτρέπετε να μεταχειρίζονται τη χώρα ως εταιρεία off shore, με αχυρανθρώπους στη διοίκηση και τους πραγματικούς ιδιοκτήτες ανεξέλεγκτους και εκτός της χώρας;\nΩς πότε θα λαμβάνετε αποφάσεις γράφοντας στα παλαιότερα των υποδημάτων σας ακόμα και το Σύνταγμα;\nΑς αναρωτηθούμε, λοιπόν, κυρίες και κύριοι Βουλευτές, όλοι μαζί ας αναρωτηθούμε:\nΈχει καμία σχέση όλο αυτό το πράγμα με τη Δημοκρατία;\nΈχει καμία σχέση με τη λαϊκή κυριαρχία; Ή μήπως όλα όσα αναγράφονται σε αυτό το πολυνομοσχέδιο έχουν καμία σχέση με την έννοια της μεταρρύθμισης; Οι οριζόντιες απολύσεις δεκάδων χιλιάδων υπαλλήλων, που σύμφωνα με όλες τις σοβαρές έρευνες θα επιφέρουν τετραπλάσιες απολύσεις στον ιδιωτικό τομέα είναι μεταρρύθμιση ενός δημόσιου τομέα, ο οποίος νοσεί πράγματι εξαιτίας δικών σας επιλογών στο παρελθόν;\nΠαραδέχεστε ότι απολύοντας σχολικούς φύλακες, δημοτικούς αστυνόμους, εκπαιδευτικούς δεν θα έχετε δημοσιονομικό όφελος. Τότε γιατί το κάνετε;\nΈχει, μήπως, καμία σχέση με την ανάπτυξη το κλείσιμο σχολείων, νοσοκομείων, οι νέοι φόροι, η απελευθέρωση των απολύσεων, η περαιτέρω μείωση του κατώτατου μισθού; Είναι δυνατόν από μία πολιτική καθημερινής βαρβαρότητας εις βάρος των ασθενέστερων, των παιδιών, των γερόντων, των εργαζομένων, των νέων, να περιμένει κανείς να προκύψει κάτι καλό σε αυτήν τη χώρα; Να ψηφίζετε μαύρο και να περιμένετε να βγει άσπρο;\nΚυρίες και κύριοι συνάδελφοι, γνωρίζετε και εσείς ότι δεν είναι δυνατόν. Το μεγάλο ερώτημα είναι ως πότε θα επιμένετε να κοροϊδεύετε τον κόσμο και τον εαυτό σας.\nΑύριο έρχεται στην Ελλάδα ο κ. Σόιμπλε. Εκλογές έχει ο άνθρωπος σε λίγες ημέρες στη Γερμανία. Κάνει προεκλογική εκστρατεία. Ο κ. Σαμαράς συμπεριφέρεται ως κομματάρχης του Χριστιανοδημοκρατικού Κόμματος της Γερμανίας και ετοιμάζει προεκλογικές συγκεντρώσεις του κ. Σόιμπλε στην επαρχία. Έρχεται, προφανώς, για να σας χτυπήσει την πλάτη και να πει «καλά τα κάνατε». Έρχεται για να στηρίξει την καταστροφική πολιτική σας και όπως κάθε πολιτικός που βρίσκεται σε προεκλογική εκστρατεία και σέβεται τον εαυτό του φέρνει και κάποια δωράκια: μείωση του ΦΠΑ στην εστίαση -προσωρινά, όμως, και βλέπουμε- για έξι μήνες, τη μείωση του ΦΠΑ από το 23% στο 13%. Αυτό είναι μία αυτονόητη κίνηση που θα έπρεπε, εφόσον την εξαγγέλλει ο Πρωθυπουργός εδώ και έναν χρόνο –από τις προηγούμενες εκλογές- να ήταν σε θέση ο ίδιος να την υλοποιήσει.\nΌμως, δυστυχώς, ο Πρωθυπουργός της χώρας, ο Πρωθυπουργός της Ελλάδας, έτσι όπως έχει καταντήσει αυτή η χώρα, μια αποικία χρέους, έχει λιγότερες αρμοδιότητες από αυτές που έχει ένας δήμαρχος του κρατιδίου της Κάτω Σαξονίας, ο οποίος είναι σε θέση από μόνος του να ρίχνει ή να ανεβάζει το Φόρο Προστιθέμενης Αξίας στην εστίαση.\nΚύριε Υπουργέ, αυτή η επιλογή το 23% στην εστίαση, όπως παραδέχτηκε και ο Πρωθυπουργός, ήταν μία επιλογή που συνέβαλε στο να αυξηθεί η ύφεση και να υπάρξει υστέρηση εσόδων. Το δώρο, όμως, το προσωρινό που δίδεται με αστερίσκο ότι θα παρθεί πίσω, εάν συνεχιστεί η φοροδιαφυγή και τα κακά αποτελέσματα στα έσοδα, θα είναι δώρον άδωρον για τους εξής λόγους:\nΠρώτον γιατί η επιλογή να ξεκινήσει από 1η Αυγούστου δεν θα έχει καμία απολύτως επιρροή στα ξενοδοχειακά και τουριστικά πακέτα που έχουν ήδη κλείσει από το Μάιο.\nΔεύτερον, γιατί η μείωση του ΦΠΑ είναι ένα μέτρο που χρειάζεται χρόνο για να αποδώσει, ειδικά σε περιβάλλον ύφεσης και με διαλυμένο εισπρακτικό μηχανισμό. Πώς, λοιπόν, θα κριθεί μέσα σε ένα εξάμηνο εάν απέδωσε ή δεν απέδωσε για να παρθεί πίσω. Πότε θα προλάβει να αποδώσει αυτό το μέτρο, να περάσει η μείωση στις τιμές, να επηρεάσουν οι μειωμένες τιμές την κατανάλωση; Όταν θα τελειώσει η τουριστική σεζόν;\nΕν πάση περιπτώσει, αντί να ενισχύετε το ΣΔΟΕ για να αντιμετωπιστεί η διαφυγή εσόδων, λέτε ότι θα πάρετε το μέτρο πίσω σε έξι μήνες και θα φταίει ο κόσμος εάν συνεχιστεί η φοροδιαφυγή. Αντί, λοιπόν, να παρουσιάζετε προσωρινά μέτρα και να ενοχοποιείτε εκ των προτέρων τον κόσμο, για την απόσυρσή του σε έξι μήνες, μονιμοποιήστε το 13% στην εστίαση και ενισχύστε το ΣΔΟΕ.\nΕλάτε σε συνεννόηση με τον κόσμο της εστίασης, ώστε αυτό το μέτρο να περάσει άμεσα στις τιμές του καταναλωτή και να έχει άμεσα και κάποια επίδραση στους μισθούς που παίρνουν οι εργαζόμενοι στις επιχειρήσεις εστίασης. Δεν σας φταίει λοιπόν ο κόσμος, φταίει που είστε εσείς κομμάτι του προβλήματος.\nΑυτό, λοιπόν, δεν μοιάζει με μέτρο ανάσχεσης της ύφεσης, αλλά με απεγνωσμένη προσπάθεια του κ. Σόιμπλε να στηρίξει την κυβέρνηση των εκλεκτών του. Εμείς, όμως, μια και έρχεται ο κ. Σόιμπλε, να θυμίσουμε κάτι που είμαι βέβαιος ότι δεν θα θυμηθεί ο Πρωθυπουργός αύριο, στη συνάντηση μαζί του. Όταν συνάντησα τον κ. Σόιμπλε στη Γερμανία, του έθεσα ένα θέμα το οποίο συνήθως ξεχνάνε οι Υπουργοί και οι Πρωθυπουργοί που τον συναντούν, το γεγονός ότι η χώρα μας δεν χρωστά μόνο. Υπάρχει ένα θέμα ηθικό και υλικό που οφείλουμε να αναγνωρίσουμε απέναντι στον ελληνικό λαό, το χρέος των γερμανικών αποζημιώσεων και του κατοχικού δανείου, ένα χρέος που οφείλει να το αναγνωρίσει η γερμανική Κυβέρνηση και η ελληνική Κυβέρνηση οφείλει να διεκδικήσει, όχι να το κρύβει κάτω από το χαλί.\nΠήραμε αποφάσεις συλλογικά, όταν φέραμε το θέμα αυτό εδώ, στο Κοινοβούλιο. Ζητήσαμε να συσταθεί ειδική Κοινοβουλευτική Επιτροπή. Δεν έχει γίνει τίποτα από όλα αυτά, μόνο υποσχέσεις, μόνο ανέξοδες κορώνες, αλλά όταν έρχεται η κρίσιμη ώρα, το μόνο που ξέρουν, δυστυχώς, αυτοί που εκπροσωπούν τον ελληνικό λαό είναι να αναγνωρίζουν τις υποχρεώσεις μας έναντι δανειστών, έναντι μεγάλων fund, αλλά όχι τις υποχρεώσεις, τις ιστορικές που έχουν άλλοι απέναντι στον ελληνικό λαό.\nΚαλώς να ορίσει, λοιπόν, ο γερμανός επιθεωρητής στην αποικία χρέους. Θα δει με τα μάτια του το success story του κ. Σαμαρά, θα δει μία χώρα που έδωσε δισεκατομμύρια στους χρεοκοπημένος τραπεζίτες, αλλά βρίσκεται μπροστά στα πρόθυρα ανθρωπιστικής καταστροφής, μια χώρα που αντικατέστησε το Σύνταγμα με τα μνημόνια, που κήρυξε οικονομικό πόλεμο στους κατοίκους της, που έκανε ένα εκατομμύριο ανθρώπους να χάσουν τη δουλειά τους, που εξαφάνισε μέσα σε λίγους μήνες κοινωνικές κατακτήσεις αιώνων, που θεωρεί ότι το δίλημμα είναι εάν θα έχουμε νοσηλευτές ή σχολικούς φύλακες -γιατί δεν μπορούμε να έχουμε και τα δυο- που θεωρεί ότι η παιδεία, η υγεία, η παιδεία, η πρόνοια, είναι ακριβές πολυτέλειες, μια χώρα που το καταστροφικό μείγμα του μνημονίου έχει οδηγήσει σε μείωση του Ακαθάριστου Εγχώριου Προϊόντος πάνω από είκοσι μονάδες και ύφεση 7%, μια χώρα που διαλύεται, που έχει διαλυθεί η παραγωγική της βάση.\nΟ κ. Σόιμπλε θα δει τη νέα Ελλάδα του κ. Σαμαρά. Θα δει όμως και την Ελλάδα που αντιστέκεται. Θα δει την Ελλάδα που αντιστέκεται και επιμένει. Θα δει χιλιάδες εργαζόμενους στο δρόμο να διεκδικούν κοινωνική δικαιοσύνη και προκοπή, να διεκδικούν λαϊκή κυριαρχία, δημοκρατία και εθνική ανεξαρτησία. Θα δει χιλιάδες αποφασισμένους πολίτες να μην είναι έτοιμοι να παραδώσουν αυτά τα αγαθά.\nΈνα είναι σίγουρο, κυρίες και κύριοι της Κυβέρνησης. Ο δρόμος που έχετε επιλέξει δεν είναι ο δρόμος της σωτηρίας. Είναι ο μόνος δρόμος που οδηγεί στην καταστροφή και αυτοί που σας στηρίζουν, με μισόλογα και ψευτοδώρα, είναι αυτοί που έχουν αποφασίσει να πάρουν ό,τι περισσότερο μπορούν από εσάς, που τώρα είστε του χεριού τους, έως ότου βεβαίως έρθει -και θα έρθει πολύ σύντομα- μια κυβέρνηση κοινωνικής σωτηρίας, με νωπή λαϊκή εντολή, να αποκαταστήσει τη δημοκρατία και την κοινωνική δικαιοσύνη και να ανακτήσει την εθνική κυριαρχία στη χώρα. Το ξέρουν οι δανειστές, το ξέρει ο κ. Σόιμπλε.\nΓιʼ αυτό, λοιπόν, μη χαίρεστε για τα μικρά δωράκια που σας φέρνουν. Φοβού τους Δαναούς και δώρα φέροντες. Θα σας πάρει ό,τι έχει αποφασίσει να σας πάρει. Θα πάρει όλα όσα μπορεί να πάρει, διότι θα αρχίσει μία πραγματική διαπραγμάτευση σε λίγο καιρό και γνωρίζει ότι σε αυτήν τη διαπραγμάτευση δεν θέλει πάνω στο τραπέζι να υπάρχουν εκκρεμότητες.\nΤο ερώτημα που απευθύνεται στους Βουλευτές, αλλά κυρίως στον ελληνικό λαό, είναι ως πότε θα κυβερνάτε εσείς για να δίνετε διαπραγματευτικές δυνατότητες, για να εξαντλείτε διαπραγματευτικές δυνατότητες και να χαρίζετε στους δανειστές; Εμείς την απάντηση την έχουμε. Πολύ σύντομα η αντίσταση του λαού μας και η διεκδίκησή του θα ανατρέψει αυτή την Κυβέρνηση. Δεν θα πέσετε από τις αποφάσεις μέσα στο Κοινοβούλιο, αλλά από την πίεση του λαού έξω από το Κοινοβούλιο. Θα πέσετε από τη λαϊκή αντίδραση και ο πάταγος θα είναι ισχυρός.\nΣτο βασικό δίλημμα της εποχής, μνημόνιο ή δημοκρατία, απαντάμε δημοκρατία και θα την αποκαταστήσουμε τη δημοκρατία, να είστε σίγουροι.\nΚύριε Πρόεδρε, κατʼ αρχάς, χαίρομαι γιατί ο Υπουργός Οικονομικών παρακολούθησε το συνέδριο του ΣΥ.ΡΙΖ.Α. και κατάλαβε ποια είναι η θέση του ΣΥ.ΡΙΖ.Α. στα κρίσιμα ζητήματα. Και κατάλαβε, όμως, και ποια είναι και η πραγματική δημοκρατία. Μακάρι όλα τα κόμματα - διότι τα κόμματα είναι πυλώνας της δημοκρατίας - να είχαν την ίδια δημοκρατία που έχουμε εμείς στο κόμμα μας.\nΌμως για άλλη μια φορά μας ρωτάει ποιες είναι οι θέσεις μας. Τις γνωρίζει πάρα πολύ καλά τις θέσεις μας. Γιατί όμως μας ρωτάτε, κύριε Υπουργέ; Μας ρωτάτε διαρκώς, διότι θέλετε να πείσετε την ελληνική κοινωνία ότι όλα όσα εφαρμόζετε είναι μονόδρομος.\nΣας απαντάμε, λοιπόν, ότι δεν υπάρχουν μονόδρομοι στη ζωή, ιδίως όταν αυτούς τους μονόδρομους θέλουν να τους επιβάλλουν οι ισχυροί, αυτοί οι οποίοι έχουν κέρδος από τη λεηλασία του ελληνικού λαού και κυρίως, από τη λεηλασία της δημόσιας περιουσίας του ελληνικού λαού.\nΣτο κρίσιμο, λοιπόν, ερώτημα που διαρκώς μας θέτετε «πώς θα απαντούσατε εσείς στους δανειστές», σας απαντάμε με απόλυτα καθαρό τρόπο.\nΕμείς αντιλαμβανόμαστε, ως πρώτιστο χρέος μας, να ζει με αξιοπρέπεια και να επιβιώνει ο τελευταίος Έλληνας, η τελευταία Ελληνίδα. Εμείς αντιλαμβανόμαστε, ως πρώτιστο χρέος μας, να μπορούν να πηγαίνουν τα παιδιά μας στα σχολειά και να μην λιποθυμούν από την πείνα, να υπάρχει κοινωνική συνοχή και ευημερία στη χώρα. Αυτά τα οποία έχετε διαλύσει εδώ και τρία χρόνια, εφαρμόζοντας μία λάθος συνταγή.\nΑναφερθήκατε σε αυξήσεις στις εξαγωγές. Που είναι λοιπόν η μεγάλη επιτυχία από τις αυξήσεις στις εξαγωγές; Ανέβηκε το βιοτικό επίπεδο των Ελλήνων; Κάνετε μια δημιουργική λογιστική, παραβλέπεται ότι έχετε πέσει σε όλα έξω και μιλάτε για αυξήσεις στις εξαγωγές, οι οποίες δεν μπορούν να αναστρέψουν την πτωτική πορεία της οικονομίας, την υφεσιακή πορεία της οικονομίας και το γεγονός ότι οι ίδιοι οι δανειστές προβλέπουν ότι, αν δεν υπάρξει αναδιάρθρωση του χρέους, δηλαδή διαγραφή μεγάλου μέρους του, δε μπορεί να γίνει βιώσιμο και να προχωρήσει η ελληνική οικονομία.\nΣας απαντάμε λοιπόν: απέναντι στους δανειστές εμείς θα απαντήσουμε όχι όπως απαντάτε εσείς, «το ταγκό χρειάζεται δύο» και «τις κόκκινες γραμμές τις βάζουν οι ισχυροί». Το μόνο χρέος που αναγνωρίζουμε είναι το χρέος μας να επιβιώσει ο ελληνικός λαός κι όχι το χρέος σε ομόλογα, σε τοκογλύφους, σε δάνεια που λήγουν. Αυτή είναι η δική μας κόκκινη γραμμή. Αυτή είναι η δική μας γραμμή άμυνας.\nΚι από εκεί και πέρα, κ. Υπουργέ, γνωρίζεται πάρα πολύ καλά. Ο κόμπος είναι τόσο μεγάλος που δεν λύνεται.\nΔεν θα πω αυτό που εκπρόσωπος Τύπου της Ν.Δ., νομίζω, είπε. Θα πω όμως το εξής: χωρίς πολιτική λύση δε μπορούμε να αντιμετωπίσουμε την κρίση δημόσιου χρέους της Ελλάδας αλλά και των άλλων χωρών του Ευρωπαϊκού Νότου.\nΕμείς αντιλαμβανόμαστε το πρόβλημα όχι ως ελληνικό, να θέλουμε να το μεταφέρουμε στις πλάτες ανθρώπων που δουλεύουν με αξιοπρέπεια να βγάλουν το ψωμί τους κι εσείς τους πετάτε στο δρόμο, τους λέτε τεμπέληδες, χαραμοφάηδες.\nΕμείς αντιλαμβανόμαστε ότι το πρόβλημα είναι συστημικό, είναι ευρωπαϊκό, διεκδικούμε ευρωπαϊκή λύση. Διεκδίκηση, όμως, ευρωπαϊκής λύσης δεν είναι το “ναι σε όλα”. Εσείς δεν διεκδικείτε καν. Δεν έχετε σχέδιο. Το μόνο σχέδιο σας είναι το Μνημόνιο κι ό,τι σας ζητήσουν οι δανειστές.\nΓιʼ αυτό και κ. Υπουργέ πηγαίνετε από φιάσκο σε φιάσκο, από αποτυχία σε αποτυχία.\nΓιʼ αυτό και προσπαθείτε να σταθείτε με δεκανίκια, με κάποια ψευτοδωράκια, τα οποία υποτίθεται ότι θα σας δώσουν οι δανειστές και οι εταίροι μας.\nΑλλά να ξέρετε κάτι και να το βάλετε καλά στο μυαλό σας : το δικό τους συμφέρον κοιτάνε. Είστε του χεριού τους, γιʼ αυτό και θα πάρουν ότι περισσότερο μπορούν τώρα που είσαστε εσείς.\nΓιʼ αυτό και εμείς είμαστε βέβαιοι ότι δεν έχετε πολύ χρόνο μπροστά σας. Ο πολιτικός σας χρόνος έχει τελειώσει και δε θα μπορείτε να εξηγείτε τα ανεξήγητα.\nΕίπατε ότι δεν ακούσατε κάτι συγκεκριμένο. Από εσάς θα ακούσουμε κάτι συγκεκριμένο γιʼ αυτό το πολυνομοσχέδιο; Για ποιο λόγο οδηγείτε σε αυτή την αναστάτωση την ελληνική κοινωνία. Ποιο το δημοσιονομικό όφελος από τις απολύσεις δημοτικών υπαλλήλων, καθαριστριών και φυλάκων στα σχολεία, εκπαιδευτικών, δημοτικών αστυνομικών; Ποιο το δημοσιονομικό όφελος; Ποιο το όφελος για την οικονομία από την περαιτέρω μείωση του κατώτερου μισθού σε εποχή ύφεσης;\nΘα περίμενα, λοιπόν, από εσάς που είστε οικονομολόγος - αν και έχετε εντρυφήσει στην τέχνη της πολιτικής κι έρχεστε με πολιτικάντικα επιχειρήματα - να μου δώσετε μια συγκεκριμένη απάντηση ως οικονομολόγος σε αυτά τα καίρια ερωτήματα τα οποία σας θέτω. Κι όχι να με ρωτάτε «τι θα κάνετε εσείς απέναντι στους δανειστές». Το ξέρετε πολύ καλά το τι θα κάνουμε εμείς. Το ξέρει κι ο ελληνικός λαός το τι θα κάνουμε εμείς.\nΓιʼ αυτό κι όταν έρθει η ώρα θα μας δώσει την υπεροπλία εκείνη και τη δύναμη, για να μπορέσουμε να είμαστε ακόμα πιο ισχυροί στη σκληρή μάχη που θα έχουμε να δώσουμε την ώρα εκείνη απέναντι τους.


Μετά τις τραγικές εικόνες που καταγράφηκαν στη μαρτυρική πόλη Μπούτσα, εικόνες που οδήγησαν τη Δύση στην ενεργοποίηση νέου πακέτου κυρώσωεν κατά της Ρωσίας, ο αναπληρωτής επικεφαλής του γραφείου του προέδρου της Ουκρανίας και επικεφαλής διπλωματικός σύμβουλος του Βολοντίμιρ Ζελένσκι, Ιγκόρ Ζόφκα, τόνισε ότι υπάρχουν στοιχεία που αποδεικνύουν τη «σφαγή» αμάχων, παρά τους ρωσικούς ισχυρισμούς που κάνουν λόγο για ψευδή στοιχεία.\nΟ Ιγκόρ Ζόφκα εστίασε στις περιοχές που στοχεύει το Κρεμλίνο, κάνοντας ειδική αναφορά στα ανατολικά της Ουκρανίας που πλήττονται στη δεύτερη αυτή φάση του πολέμου.\nΞεκαθάρισε ότι η αντίσταση συνεχίζεται στη Μαριούπολη και άφησε να εννοηθεί ότι οι Ρώσοι δεν έχουν επιτύχει τους στόχους τους. Την ίδια στιγμή, όπως είπε, η πλευρά Ζελένσκι παραμένει ανοιχτή σε διπλωματική λύση.\nΌπως ανέφερε ο Ουκρανός σύμβουλος στον ΣΚΑΙ, οι ρωσικές δυνάμεις ανασυγκροτούνται μετά την αποτυχία τους να κατακτήσουν το Κίεβο και τα βόρεια της χώρας, συγκεντρώνοντας τώρα τον στρατό τους στην περιοχή του Ντονμπάς και γύρω από το Χάρκοβο.\nΣημείωσε πως βρίσκονται στην 47η ημέρα του πολέμου και οι Ρώσοι δεν έχουν καταφέρει κάποια σημαντική νίκη οπότε σε αυτές τις περιοχές θέλουν να καταγράψουν κάποια συμβολική νίκη.\nΕρωτηθείς για την αντίσταση των Ουκρανών, ο Ζόφκα ανέφερε πως ο πόλεμος στο Ντονμπάς είναι στον 8ο χρόνο, εξηγώντας πως από το 2014 η Ρωσία έχει κατακτήσει κάποια μέρη εκεί και θέλει να καταλάβει όλο το Ντονμπάς. «Είμαστε προετοιμασμένοι μετά από 8 χρόνια, οι καλύτερες δυνάμεις μας είναι εκεί και είναι έτοιμες για πιθανή επίθεση των Ρώσων εκεί και σαφώς θα κερδίσουμε», δήλωσε χαρακτηριστικά.\n«Η Μαριούπολη αντιστέκεται»\nΣχετικά με την Μαριούπολη όπου σύμφωνα με τον πρόεδρο της Ουκρανίας, Ζελένσκι δεκάδες χιλιάδες άνθρωποι έχουν χάσει την ζωή τους, ο ίδιος τόνισε πως η κατάσταση στην περιοχή είναι αρκετά δύσκολη, διότι από την 1η Μαρτίου έχει ξεκινήσει η κατοχή της πόλης. «Οι Ρώσοι ελέγχουν κάποια κομμάτια της Μαριούπολης όμως η πόλη αντιστέκεται», ανέφερε χαρακτηριστικά και προσθεσε πως υπάρχουν πάνω από 100 χιλιάδες άμαχοι που είναι ακόμα εκεί και οι Ρώσοι δεν επιτρέπουν να φύγουν από την περιοχή.\nΣημείωσε πως ναι μεν υπάρχουν θύματα αλλά η πόλη θα αντισταθεί. «Μην ακούτε το ρωσικό αφήγημα ότι δεν αντιδρά κανείς. Είμαστε σε συνεχή επαφή με τους διοικητές. Οι υπόλοιπες ένοπλες δυνάμεις προσπαθούν να απελευθερώσουν την χώρα», είπε ενδεικτικα και συμπλήρωσε:\n«Χρειαζόμαστε σαφώς όλη την υποστήριξη της διεθνούς κοινότητας που μπορούμε να έχουμε όπως και της Ελλάδος καθώς έχουμε και την ελληνική κοινότητα στην πόλη. Χρειαζόμαστε όπλα, πυρομαχικά καθώς και πρόσθετο εξοπλισμό για να προστατεύσουμε την πόλη. Η πόλη είναι έτοιμη να πολεμήσει».\nΑναφορικά με τις εικόνες φρίκης της «σφαγής» αμάχων στην Μπούτσαα υπογράμμισε πως ναι μεν η Μόσχα το αρνείται αλλά όλος ο κόσμος βλέπει τις αποδείξεις από τους δορυφόρους και τον υπόλοιπο τεχνικό εξοπλισμό. «Από τις πρώτες μέρες κατοχής των πόλεων πολεμούσαν όχι απέναντι στις ένοπλες δυνάμεις αλλά σε αμάχους (παδιά, γυναίκες, πολίτες που δεν είχαν καμία σχέση με τις ένοπλες δυνάμεις). Οπότε όταν βρέθηκαν αυτές οι «σφαγές» σοκαριστήκαμε όλοι», δήλωσε ο ίδιος.\nΤόνισε πως αυτή την στιγμή γίνεται καταγραφή κάθε εγκλήματος, κάθε στοιχείου και όλα αυτά τα στοιχεία θα δοθούν στους διεθνείς φορείς – θεσμούς προκειμένου οι ένοχοι να τιμωρηθούν για τις αγριότητες αυτές.\nΕρωτηθείς αν έχουν επαρκή αποδεικτικά στοιχεία για το συγκεκριμένο γεγονός ανέφερε πως υπάρχουν αρκετά στοιχεία καθώς και βοήθεια δυτικών εμπειρογνωμόνων για την συγκέντρωση, την αποθήκευση και την διαφύλαξη αυτών, προκειμένου να πάνε στους διεθνείς φορείς.\nΟ Αναπληρωτής Διευθυντής Ουκρανίας εκτιμά πως όταν απελευθερωθούν και άλλες πόλεις όπως η Μαριούπολη θα βρεθούν και άλλες τέτοιες αγριότητες που διαπράχθηκαν από τις ρωσικές δυνάμεις με πολλά θύματα και νεκρούς. «Για αυτό τον λόγο πρέπει να απελευθερώσουμε και άλλες πόλεις και χρειαζόμαστε περισσότερα όπλα και κυρώσεις εις βάρος της Ρωσίας και η Ελλάδα πρέπει να υποστηρίξει αυτές τις κυρώσεις», σημείωσε ο ίδιος.\n«Είμαστε έτοιμοι για διπλωματική λύση»\nΕρωτηθείς για το αν υπάρχει ακόμα διπλωματική οδός, ο κ. Ζόφκα ανέφερε πως είναι έτοιμοι (οι Ουκρανοί) για τις διπλωματικές λύσεις από την πρώτη μέρα του πολέμου. Όταν δεν ήταν έτοιμη η Ρωσία.\nΌπως δήλωσε η Μόσχα ήθελε μια άμεση νίκη και μετά να μπορέσει να επιβάλει τελεσίγραφα. Ωστόσο, αυτό δεν συνέβη επί του πεδίου. «Η αντιπροσωπεία των Ρώσων που συναντήθηκε με την ουκρανική άρχισε να ακούει τις ουκρανικές θέσεις. Δεν το έκαναν αυτό τις πρώτες μέρες. Ωστόσο, αφού κατέγραψαν την αποτυχία στο πεδίο και εμείς τους δώσαμε ένα προσχέδιο συμφωνίας με τις εγγυήσεις μετά την νίκη μας», ανέφερε χαρακτηριστικά.\nΌπως εξήγησε για την ώρα δεν έχουν κάποια απάντηση για αυτό το προσχέδιο ενώ ο ίδιος εκτιμά πως η Ρωσία κωλυσιεργεί και αναμένει κάποια νίκη στο πεδίο.\nΠαράλληλα, σημείωσε πως η Ουκρανία είναι έτοιμη για διπλωματική λύση όσο επώδυνη και να είναι αυτή μετά τις βαρβαρότητες στην Μπούτσα. «Θα είναι πολύ επώδυνο για εμάς να καθόμαστε στο ίδιο τραπέζι των διαπραγματεύσεων με τους Ρώσους. Το κάνουμε για να φέρουμε την ειρήνη στην χώρα μας», ανέφερε ενδεικτικά.\nΣυγκλονιστικό βίντεο από Οδησσό: Γεμίζουν σακιά με άμμο για τα οδοφράγματα υπό τους ήχους των Bon Jovi


ΣΚΕΦΤΟΜΑΣΤΕ ΕΛΛΗΝΙΚΑ: ΜΑΚΡΥΑ ΑΠ ΤΑ ΠΑΙΔΙΑ. «Πιάτσα» ΣΚΛΗΡΩΝ ναρκωτικών ΚΑΙ η Νομική της Αθήνας. ΦΩΤΟ & ΣΚΛΗΡΟ ΒΙΝΤΕΟ. Οι "Ζωντανοί νεκροί" της Αθήνας. Αφηγήσεις χρηστών που ΣΟΚΑΡΟΥΝ\nΜΑΚΡΥΑ ΑΠ ΤΑ ΠΑΙΔΙΑ. «Πιάτσα» ΣΚΛΗΡΩΝ ναρκωτικών ΚΑΙ η Νομική της Αθήνας. ΦΩΤΟ & ΣΚΛΗΡΟ ΒΙΝΤΕΟ. Οι "Ζωντανοί νεκροί" της Αθήνας. Αφηγήσεις χρηστών που ΣΟΚΑΡΟΥΝ\nΚΕΝΤΡΟ διακίνησης και χρήσης σκληρών ναρκωτικών έχει γίνει ο χώρος έξω από την Νομική Σχολή και το Πνευματικό Κέντρο του Δήμου Αθηναίων, λίγα μέτρα μακριά από την Ακαδημία, την Πρυτανεία του Πανεπιστημίου Αθηνών και την Εθνική Βιβλιοθήκη...\nΗ οδός Μασσαλίας βρίσκεται σε στρατηγικό σημείο , αφού συνδέει τον σταθμό Πανεπιστήμιο του μετρό με τα γραφεία , τις κατοικίες και τα μπαράκια στη Σκουφά στα Εξάρχεια.\nΣήμερα, στον άλλοτε μποέμικο πεζόδρομο κυριαρχούν η οσμή του θανάτου και η χρήση ναρκωτικών, και η Μασσαλίας, από σημείο συνάντησης φοιτητών και όαση δροσιάς, έχει μεταβληθεί σε μία από τις μεγαλύτερες πιάτσες που χρησιμοποιούν σκοτεινά κυκλώματα για να πουλήσουν τον θάνατο.\nΣύμφωνα με το ρεπορτάζ της εφημερίδας "Δημοκρατία" η παρουσία των ουσιοεξαρτημένων αυξάνεται, όταν οι διακινητές επισκέπτονται τον πεζόδρομο.\nΟυσιοεξαρτημένοι μέρα μεσημέρι έκαναν χρήση ναρκωτικών δίπλα στους περαστικούς. Μια ομάδα τουριστριών που περνούσε από το σημείο αντίκρισε με δέος τα σύνεργα του θανάτου πάνω σε ένα πεζούλι.\nΟι τρεις νεαρές αφού ξεπέρασαν το αρχικό σοκ, έβγαλαν τα κινητά τους και φωτογράφισαν τα "μακάβρια αξιοθέατα".\nΤο χώμα είναι σπαρμένο με σύριγγες και απομεινάρια χρήσης σκληρών ναρκωτικών , κυρίως ηρωίνη. Κάτω από τα δένδρα , μέσα στις φυλλωσιές και στους θάμνους, γύρω από τα παγκάκια υπάρχουν χρησιμοποιημένες σύριγγες.\nΗ οσμή είναι αποπνικτική, καθώς το έδαφος είναι γεμάτο σκουπίδια, σάπια φύλλα, ξερά χόρτα, χαρτιά, μπουκάλια και ακαθαρσίες. Αιτία για τη δημιουργία της πιάτσας είναι η στρατηγική θέση του πεζοδρόμου της Μασσαλίας δίπλα σε πανεπιστημιακό κτίριο.


Χρήστος Γαλάνης… Ο survivor στην πραγματική ζωή • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΧρήστος Γαλάνης… Ο survivor στην πραγματική ζωή\nΤον λένε Χρήστο Γαλάνη και αν ψάχναμε για survivor στην πραγματική ζωή, τότε θα κέρδιζε επάξια το έπαθλο. Είναι πολιτικός μηχανικός με σπουδές και μεταπτυχιακό στην Αγγλία, εργάσθηκε ελάχιστα στο αντικείμενο των σπουδών του και κερδίζει όσα του χρειάζονται κάνοντας τα πάντα: Μουσικός σε ρεμπέτικες μπάντες, σερβιτόρος, οδηγός σε εταιρείες κινηματογραφικών παραγωγών, κομπάρσος σε διάφορες παραγωγές, βοηθός κάμεραμαν. Αν χρειάζεται να βγει το μεροκάματο πηγαίνει με έναν φίλο του σε λαϊκές, ενώ, όπως χαρακτηριστικά λέει, «τώρα που ανοίγει ο καιρός, γίνομαι και τεντάς»- πάλι για το μεροκάματο. Και μέσα σ’ όλα αυτά, και μικροδουλειές ως μηχανικός: «Κανένα τοπογραφικό, κανένα ενεργειακό πιστοποιητικό… Όλα», λέει.\nΟι κοινωνιολόγοι θα έλεγαν ότι ο Χρήστος Γαλάνης ανήκει στη λεγόμενη «χαμένη γενιά» της κρίσης. Είναι 36 ετών, πατέρας ενός αγοριού δύο ετών, με σπουδές και περγαμηνές, αλλά κάνει κυρίως, χίλιες δυο άλλες δουλειές, παρά αυτό που σπούδασε: Ο ορισμός του ετεροαπασχολούμενου επιστήμονα. Ο ίδιος, όμως, βλέπει τα πράγματα εντελώς διαφορετικά. Γιος και ανιψιός μηχανικών από την Άρτα, ο επαγγελματικός του προσανατολισμός έμοιαζε προδιαγεγραμμένος. Μετά το Λύκειο φεύγει για την Αγγλία, όπου σπουδάζει, κάνει μεταπτυχιακό και περίπου το 2006, έχοντας αρχίσει να εργάζεται εκεί μπαίνει το δίλημμα: «Μένω εδώ ή επιστρέφω στην Ελλάδα;\nΤότε η κρίση δεν μας είχε χτυπήσει ακόμη την πόρτα, έκανα την επιλογή της επιστροφής με κριτήριο ότι δεν μπορούσα να συνηθίσω τη ζωή εκεί. Εγώ ήμουν μεγαλωμένος στην Άρτα, είχα μάθει να ζω στην ύπαιθρο, να έρχομαι σε επαφή με τα ζώα, να δουλεύω τα καλοκαίρια έξω, είτε κοντά στον πατέρα και το θείο μου, είτε και σε αγροτικές δουλειές – μαζεύαμε και οικογενειακώς πορτοκάλια».\nΛίγο καιρό αργότερα τα σύννεφα της κρίσης που είχαν μαζευτεί έφεραν την καταιγίδα. Η δουλειά του μουσικού έγινε -σχεδόν- κύρια. Ο Χρήστος δεν έχασε ποτέ την αισιοδοξία του και η ματιά του στη ζωή είναι αυτό που οι περισσότεροι θα λέγαμε «διαφορετική». «Δεν ψάχνω πολλά και σύνθετα. Και νομίζω ότι η κρίση κάνει τελικά και καλό. Αποκαλύπτει χαρακτήρες και ξέρεις με ποιον έχεις να κάνεις», λέει. «Πιστεύω ότι πράγματι, πολλοί έχουν αδικηθεί όπως εξελίσσονται τα πράγματα.\nΑπό τη δική μου τη σκοπιά όμως, είχε σημασία ότι δεν εγκλωβίστηκα. Είτε λόγω κρίσης, είτε λόγω χαρακτήρα και βιωμάτων, απέκτησα ευελιξία». Ο Χρήστος Γαλάνης λέει κάτι που πολύ δύσκολα ακούγεται τα τελευταία χρόνια: «Οικονομικά είναι μια καλή περίοδος για μένα». Το λέει γιατί πράγματι βγάζει «πολλά λεφτά», όπως θα το ορίζαμε οι περισσότεροι; Όχι. Το λέει γιατί βγάζει, δουλεύοντας σκληρά και προσπερνώντας τις κοινωνικές ετικέττες «όσα χρειάζεται». «Θα μπορούσα να κλαίω τη μοίρα μου, να στέλνω βιογραφικά και να περιμένω. Όμως, δεν πάει έτσι. Άλλο η ανάγκη για δουλειά και άλλο η πραγματική ζωή».\nΌλες αυτές οι δουλειές όμως, δεν έχουν αβεβαιότητα, δεν είναι κόντρα στο όνειρο της ελληνικής οικογένειας για την «αποκατάσταση» των παιδιών της; Γελάει. «Ναι, πάντα άκουγα ότι έπρεπε να βρω μια δουλίτσα, να βρω και μια γυναικούλα, να έχω το σπιτάκι μου. Όλα στο υποκοριστικό. Όλα περιορισμένα, δεν είναι αυτό που θέλω». Και το άγχος της καθημερινότητας; Η κρίση που έχει προκαλέσει τόσο στρες ώστε να έχουν εκτοξευθεί οι πωλήσεις των αγχολυτικών στα ύψη και έχει σχηματίσει ουρές στα γραφεία ψυχολόγων και ψυχιάτρων, εκείνον δεν τον αγγίζει; «Τα καταφέρνω. Βλέπω και το λέω συνέχεια, τα απλά πράγματα στη ζωή. Με νοιάζουν οι άνθρωποι», δηλώνει κατηγορηματικά. Μπορεί όμως, η ζωή να μην έχει σταθερές; Μπορεί κάποιος τη μια μέρα να είναι μηχανικός, την άλλη οδηγός, την τρίτη σερβιτόρος και την τέταρτη… τεντάς; Και μάλιστα, μπορείς να τα κάνεις όλα αυτά όταν πλέον έχεις αποκτήσει παιδί; «Το παιδί ήταν που πέρασε τα πάντα από κόσκινο. Ασυζητητί θα έχει ό,τι χρειάζεται. Τα χέρια μου πιάνουν, ό,τι χρειάζεται θα το εξασφαλίσω. Το παιδί ήταν αυτό που με έκανε να δω τα ουσιαστικά στη ζωή μου. Μεγαλώνει κυρίως με πολλή πολλή αγάπη», απαντά.\nΚαι είναι πράγματι διατεθειμένος να κάνει τα πάντα ο survivor της ζωής; Ναι. «Η καλύτερη δουλειά μου είναι στο δρόμο. Παίζω μουσική στο δρόμο μαζί με έναν φίλο μου και βάζουμε κάτω καπέλο. Είναι λες και έχω ανοίξει μαγαζί στην Πλάκα». Βγαίνει μεροκάματο με το καπέλο; «Ναι, και ταυτόχρονα εισπράττω και χαμόγελα και δίνω χαμόγελα. Και στεκόμαστε και σε ωραίο σημείο: δίπλα στο σπίτι του «Αντωνάκη», στην Πλάκα…»


Μηδενίζουν τον κίνδυνο θρομβώσεων | δημοκρατία\nΜια νέα προεγχειρητική εξέταση, που θα δείχνει αν οι ασθενείς κινδυνεύουν από επιπλοκές έπειτα από εγχείρηση στην καρδιά λόγω θρομβώσεων, ανέπτυξαν επιστήμονες του London Bridge Hospital. Οπως ανακοίνωσαν, με τον τρόπο αυτό θα είναι σε θέση να παρέχουν εξαρχής την κατάλληλη αγωγή σε κάθε ασθενή, έχοντας αποκλείσει κάθε περιθώριο λάθους.\nΓια να αποφεύγεται ο σχηματισμός θρόμβων, οι γιατροί χορηγούν στους ασθενείς το φάρμακο κλοπιδογρέλη, ένα από τα πιο γνωστά αντιαιμοπεταλικά φάρμακα, που εμποδίζει την ενεργοποίηση και τη συσσώρευση αιμοπεταλίων αναστέλλοντας τη δημιουργία θρόμβου. Ωστόσο, για να δράσει σωστά, το φάρμακο πρέπει να ενεργοποιηθεί στο συκώτι. Πρόσφατες μελέτες έδειξαν ότι σχεδόν στο ένα τρίτο των ασθενών υπάρχει μια γενετική ανωμαλία που εμποδίζει τη σωστή λειτουργία της κλοπιδογρέλης, με αποτέλεσμα να αυξάνονται έως και κατά πέντε φορές οι πιθανότητες εγκεφαλικού ή εμφράγματος έναν μήνα μετά την εγχείρηση.\nΗ νέα εξέταση ελέγχει αν υπάρχει αυτή η ανωμαλία στον ασθενή και δίνει το αποτέλεσμα σε διάστημα μίας ώρας. Ετσι, αν οι γιατροί διαπιστώσουν ότι υπάρχει κάποιο πρόβλημα, αλλάζουν τη θεραπεία στον ασθενή. Ωστόσο οι επιστήμονες διευκρίνισαν ότι δεν είναι ακόμα βέβαιοι αν η εξέταση μπορεί να τους βοηθήσει να αποτρέψουν την εμφάνιση άλλων παρενεργειών.\nΠαρόμοιες εξετάσεις γίνονται ήδη σε νοσοκομεία της Βρετανίας, όμως όχι σε όλους τους ασθενείς, κυρίως λόγω του υψηλού κόστους. Επίσης τα αποτελέσματά τους βγαίνουν έπειτα από εβδομάδες, καθώς το δείγμα αίματος του ασθενούς πρέπει να υποβληθεί σε εργαστηριακή ανάλυση. Ετσι, για να διαπιστώσουν αν τα αντιαιμοπεταλικά φάρμακα λειτουργούν σωστά, οι γιατροί συνήθως αναζητούν συμπτώματα όπως υψηλή πίεση και αιμορραγία. «Εως σήμερα οι γιατροί χορηγούν κλοπιδογρέλη χωρίς να παρακολουθούν τη δράση της» εξηγεί ο χειρουργός Αλαν Ράινερ, εκ των ερευνητών που ανέπτυξαν την εξέταση. «Σε πολλές περιπτώσεις καταλαβαίνουν ότι κάτι δεν πάει καλά, όταν ο ασθενής αναφέρει πόνους στο στήθος. Και όταν συμβεί αυτό για κάποιους είναι πολύ αργά».


Τα καλύτερα ξενοδοχεία για το 2018 - La Merced - TripAdvisor\nΤα καλύτερα ξενοδοχεία - La Merced, Περού\nΝο 1 από 4 ξενοδοχεία με την καλύτερη σχέση ποιότητας-τιμής (La Merced)\nΝο 2 από 4 ξενοδοχεία με την καλύτερη σχέση ποιότητας-τιμής (La Merced)\nΝο 3 από 4 ξενοδοχεία με την καλύτερη σχέση ποιότητας-τιμής (La Merced)\nΝο 4 από 4 ξενοδοχεία με την καλύτερη σχέση ποιότητας-τιμής (La Merced)\nΞενοδοχεία κοντά σε: La Merced (26)\n51,1 χλμ. από La Merced\n56,0 χλμ. από La Merced\n54,5 χλμ. από La Merced\n78,8 χλμ. από La Merced\n4,7 χλμ. από La Merced\n13,0 χλμ. από La Merced\n55,0 χλμ. από La Merced\n55,7 χλμ. από La Merced\n56,3 χλμ. από La Merced\n52,6 χλμ. από La Merced\n74,4 χλμ. από La Merced\n48,6 χλμ. από La Merced\n48,8 χλμ. από La Merced\n53,8 χλμ. από La Merced\n73,3 χλμ. από La Merced\n73,4 χλμ. από La Merced\n1,9 χλμ. από La Merced\n8,2 χλμ. από La Merced\n1,3 χλμ. από La Merced\nΝο 1 από 13 εξειδικευμένα καταλύματα για: La Merced\n6,2 χλμ. από La Merced\n26,2 χλμ. από La Merced\n33,9 χλμ. από La Merced\nΝο 1 από 4 ξενοδοχεία για: La Merced\nΝο 3 από 4 ξενοδοχεία για: La Merced\nΝο 4 από 4 ξενοδοχεία για: La Merced\nΝο 1 από 2 ξενοδοχεία για: Tarma\nΝο 2 από 2 ξενοδοχεία για: Tarma\nΝο 1 από 3 ξενοδοχεία για: Satipo\nΝο 6 από 8 B&B για: Tarma\nΝο 1 από 8 B&B για: Tarma\nΝο 1 από 8 B&B για: Oxapampa\nΝο 1 από 5 B&B για: Junin\nΝο 4 από 8 B&B για: Tarma\nΝο 5 από 8 B&B για: Oxapampa\nΝο 2 από 9 B&B για: Satipo\nΝο 2 από 5 B&B για: Jauja\nΝο 2 από 2 B&B για: San Ramon\nΝο 3 από 6 εξειδικευμένα καταλύματα για: San Ramon